
SADRŽAJ 

Uz 20. godišnjicu građevnog poduzeća »Tehnika« 

— Zagreb.413 

Ing. Vinko Candrlić i Ing. Marijan Weisser: Oblik 

ćelija za žito s obzirom na troškove građenja 423 

Ing. Ivan Prpić: Tipska lučna skladišta 429 

Ing. Bruno Margitić: Građenje silosa s kliznom 

oplatom pomoću hidrauličkih dizalica 434 


Ing. Ljubica Balagović: Primjer suvremen ; pro¬ 
jektiranja stanova za tržište u četvero kat¬ 
nom nizu. 

Ing. Hrvoje Davidovski: Izvedba montažne g kr:- 
višta na gradnji vinarije »Vinoprodukta 
Zagrebu. 

Napomena redakcije. 


SURADNICI 

OLAKŠAJTE RAD REDAKCIJSKOM ODBORU 
i UREDNIKU 

Ako želite da Vaš članak bude što prije objavljen, 
držite se uputa: 

DVA PRIMJERKA tipkana na stroju potpuno 
spremna za štampu neophodno su potrebna; 
tipkanje PROREDOM sa slobodnim RUBOM 5 cm 
ŠIRINE s lijeve strane omogućuje unošenje po¬ 
trebnih korektura na jasan i pregledan način, 
CRTEŽI IZRAĐENI TUŠEM jedino mogu da se 
upotrebe za izradu klišeja; slova i brojke na crte¬ 
žima moraju biti tako veliki, da nakon smanjenja 
na format lista (8 ond. 16,5 cm širine) budu naj¬ 
manje 1 mm visoki: svi naknadni ispravci crteža 
idu na račun autori; 

fotografije kontrasne na sjajnom papiru daju do¬ 
bre klišeje; 

popis crteža i slika s rednom numeracijom olak¬ 
šava orijentaciju, pa se izbjegava zametanje; sve 
slike priložiti odvojeno od teksta; 
jasno i koncizno izražavanje u duhu jezika olak¬ 
šava čitanje i povećava razumljivost, a štedi i na 
skupocjenom prostoru u listu. 

Svi se objavljeni radovi honoriraju po tarifi, originalne 
slike se računaju kao tekst. 

Molimo autore da prilikom slanja rukopisa naznače 
potpunu adresu, broj žiro računa i nadležnu općinu. 

RUKOPISI SE NE VRAĆAJU, zadržite za sebe kopiju! 

Časopis izdaje: Savez građevnih inženjera i tehničara SR Hr¬ 
vatske, Zagreb, Berislavičeva ul. 6. 

Glavni urednik: Prof. dr ing. Ervtn Nonveiller 
Tehnički urednik: Ante Nejašmić 

Članovi redakcije: 

Prof. Ing. Mladen Hudec, Ing. Valter Janaček. Mila.-. Jančiko- 
vić, Ing. Ivo Kleiner, Ing. Josip Klepac, Prof. Dr Ing Zlatko 
Kostrenčić, Ing. Dragutin Kovačec, Ing. Ml’ar. Kruirčev-.ć. 
Ing. Viktor Steinman, Prof. Ing. Kruno Tonković. Prof. Dr 
Ing. Oto Wemer, Prof. Ing. Mladen 2ugaj. Počasni član- 
Ing. Franjo Simić 
Tek. rač. kod SDK 301 - 8-2331 
Tisak štamparije »Vjesnik- Zagreb 

***: K flBafluaTMJieTHHK) CTpoiiTe.TbHoro rrpez- 

npHHTiiH »TexHHKa« •— 3arpe6 .... 413 

IIhžk. Bhhko UaHjipjiMH: <E>opMa Hneeit ujih 3 ep- 

Ha u crpoMTeJibHhie pacxoflbi .... 423 

IIh3c. IlBaH Ilpnuu: TunOBbie CKjiaflbi Ha npti- 

craHHX.429 

Mas. XpBoe JUboobodA: nocrporaa notrra- 

3arpeoe .451 


Godišnja pretplata: Za poduzeća N. Din 200 za prvi 
pretplatili priit.jrak, te N. Din 100 za svaki daljnji 
primjerak. Za ostale pretplatnike N. Din 30. Za đake 
i studente N. Din 12. Za inostranst.vo N. Din 150. 

Pojedini primjerci: Za DIT N. Din 1,50. Za podu¬ 
zeća N. Din 20. Za ostale 3 N. Din. 

Cijena oglasa: naslovna str. 3000. Omotne 2500. 
Unutarnje stranice: 1/1 — 2000, 1/2 — 1500, 1/4 — 1000 
N. Din. Kod više uzastopnih oglasa dajemo popust, 
prema dogovoru. 

PRETPLATITE SE NA GRAĐEVINAR 
OGLASUJTE U GRAĐEVINARU 

„GRAĐEVINAR" 

GRAĐEVNO PODUZEĆE 


ZADAR, Put plovanije bb 



Izvodi radove visokogradnje i nisko¬ 
gradnje. 














VODOVODI 



KANALIZACIJE 


INŽENJERSKI PROJEKTNI ZAVOD 


PODUZEĆE ZA PROJEKTIRANJA-ZAGREB PETRINJSKA UL. 7 TEL. 34-811 


MELIORACIJE 


MOSTOVI 


KONSTRUKCIJE 


PRUGE 


TUNELI 


AERODROMI 


GRAĐEVINSKO PODUZEĆE 


/ \KocUawVo 


ZAGREB - SMIČIKLASOVA 23/11 
TELEFON: 410-322, 410-234 



Suvremena mehanizacija kojom raspo¬ 
lažemo omogućuje nam brzo i 
kvalitetno izvođenje radova niskograd¬ 
nje i visokogradnje. 

Izgradnju i rekonstrukciju vaših indu¬ 
strijskih objekata povjerite našem 
poduzeću. 

Projektiramo i izvodimo sve vrste obje¬ 
kata niskogrodnje i visokogradnje. 
Raspolažemo vlastitim projektnim biro¬ 
om, potrebnom suvremenom 
mehanizacijom, odgovarajućim struč¬ 
nim kadrom i dugogodišnjim radnim 
iskustvom. 

»HIDROELEKTRA« 

GRAĐEVNO PODUZEĆE 


DIREKCIJA: 



ZAGREB 

LESKOVACKA 10 

TELEFON 52-122 

SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 


IZVODI SVE VRSTE GRAĐEVINSKIH RADOVA 

ČLANCI 


—: Uz 20-godišnjicu GP Tehnika — Zagreb 12 413 

Anagnosti Petar, Dr i Maksimović M, Ing.: 

O proračunu nasutih brana na uticaj 

zemljotresa .6 185 

Andrejev Vasilij, Prof. Dr: O poprečnom 

udaru na grede.5 153 

— Oscilacija vodene mase u sistemu do- 
vodni tunel — vodna komora (naglo 

potpuno zatvaranje). 10 333 

Balagović Ljubica, Ing.: Primjer suvreme¬ 
nog projektiranja stanova za tržište u 

četverokatnom nizu. 12 446 

Bošković Lakić: Neki problemi planiranja 

kadrova u građevinarstvu .... 1 14 

Božičević Josip, Dr Ing.: Male žičare 1 5 

Crnković Branko, Doc. Dr: Perspektiva eks¬ 
ploatacije dijabaza na sjeverozapadnim 

padinama Medvednice.1 11 

Čandrlić Vinko, Ing. i Weisser Marijan, Ing.: 

Oblik ćelija silosa za žito s obzirom na 

troškove građenja. 12 423 

Davidovski Hrvoje, Ing. arh.: Izvedba mon¬ 
tažnog krovišta na gradnji vinarije »Vi- 

noprodukta« u Zagrebu. 12 451 

Hikec Andrija, Ing.: Difuzni procesi na 
obodnim dijelovima građevinskih obje¬ 
kata . 8 262 

Kolobov Sergije, Ing.: Stropne konstrukcije 

od armirane opeke. 3 84 

— Svođene konstrukcije od armirane 
(monta) opeke sa čeličnim gipkim 

zategama. 9 289 

Kos Zorko, Ing.: Proračun odvodne melio- 

racione mreže .2 42 

Kruzičević Milan, Ing.: Neka iskustva o 
izradi nepropusne žbuke sa riječnim pi¬ 
jeskom .4 128 

•— Početne čvrstoće cemenata s raznim 
dodacima u odnosu na čiste portland 

cemente. 8 257 

Kujundžić Branislav, Prof. Ing.: Visoke bra¬ 
ne u Jugoslaviji.2 33 

Lapajne Svetko, Ing.: »Potresnik« — nova 

vrsta šuplje opeke i njezina primjena . 8 269 

Maksimović M., Ing. i Anagnosti Petar, Dr: 

O proračunu nasutih brana na uticaj 

zemljotresa.6 185 

Margitić Bruno, Ing.: Klizna oplata s me¬ 
haničkim dizalicama.4 118 

— Građenje silosa s kliznom oplatom 

pomoću hidrauličkih dizalica . . 12 434 

Milčić Vuk, Ing.: Tehnički propisi i sigur¬ 
nost konstrukcija . 7 225 

Mužević Juraj, Ing.: Gradnja obale novog 

lučkog bazena u Bakru.4 109 

Nonveiller Ervin, Prof. Dr Ing.: Uticaj vode 
na stabilnost kosina. 


Nonveiller Sergije, Ing. arh.: Gradnja luke 

Latakija.11 367 

Novak Jaroslav i Neva, Ing. arh.: Metalizi- 

ranje građevnih konstrukcija ... 7 241 

Pehnec Vladimir, Ing.: Oštećenje tvorničkih 
građevina u Podsusedu uslijed bujanja 

lapora .6 197 

Percel Branko, Ing.: Geomehanička obrada 

nekih klizišta u Hrvatskoj .... 7 231 

— Geomehaničko ispitivanje probnog 

zbijanja tla vibracionim valjkom ABG 11 387 

Prpić Ivan, Ing.: Tipska lučna skladišta . 12 429 

Rechter Zvonimir, Ing.: Neki podaci o kon¬ 
strukcijama od ravnih ploča ... 3 82 

Sakoman Josip, Ing.: Cestovna mreža grada 

Rijeke sa sjevernim područjem ... 2 59 

Simović Veselin, Doc. Ing.: Proračun više- 
etažnog' okvira s kosim stubovima u naj- 

donjoj etaži.3 69 

— Televizijski toranj u Moskvi ... 10 325 

Tartaglia Bruno: Način ispitivanja materi¬ 
jala bez njegovog razaranja ... 7 228 

Tonković Kruno, Prof.: Nadvožnjak u Drži- 

ćevoj ulici u Zagrebu.1 1 

— Lančaste grede.5 141 

— Mostovi kod Kraljevice .... 11 361 

Vukov Ante, Ing.: Montažna katna oplata 2 55 

Weisser Marijan, Ing., i Čandrlić Vinko, Ing.: 

Oblik ćelija za žito s obzirom na troš¬ 
kove građenja . 12 423 


S NAŠIH I INOSTRANIH GRADILIŠTA 

—: Najduži most naše zemlje gradi se u 

Zagrebu. 1 18 

Duplančić Ivo, Ing.: Kamenolom »Perun« 

u Splitu.9 310 

Jančiković Milan: Gradnja željezničke ma¬ 
gistrale Sarajevo—Mostar—Ploče . . 1 16 

— Gradnja silosa za žitarice u Valpovu 

i Dardi s kliznom oplatom ... 4 131 

Kovačec Dragutin, Ing.: Minhesko gradilište 

podzemne željeznice. 6 202 

Nonveiller Ervin, Prof. Dr Ing.: Tri velike 

brane u raznim fazama građenja . . 'I 243 

-— Horizontalni bušeni drenovi — prvi 

put u našoj zemlji. 10 346 

Pavelić Davor: Izgradnja i rekonstrukcija 
pogona za remont dizl i elektro lokomo¬ 
tiva u tvornici »Janko Gredelj« . . 8 272 


KRATKE VIJESTI 

1 19 6 209 

2 61 7 247 

3 102 8 279 

4 133 9 315 

5 169 10 347 

11 394 


9 303 

UZ 20-GODIŠNJICU 

GRAĐEVNOG PODUZEĆA »TEHNIKA« - ZAGREB 


Rješenjem tadanjeg Ministarstva građevina NR 
Hrvatske 1. I 1947. godine osnovana je »Tehnika« 
poduzeće za industrijsku izgradnju, Zagreb. Osnov¬ 
ni zadatak poduzeća bila je izgradnja industrije, 
kako čitavih novih tvornica, tako i proširenje već 
postojećih. Uz izgradnju industrijskih hala podu¬ 
zeće je gotovo redovito gradilo i prateće objekte 
niskogradnje i visokogradnje. Osim industrijskih 
objekata poduzeće je postepeno pristupalo i izgrad¬ 
nji javnih i poslovnih zgrada, škola i rekreacionih 
centara, poljoprivrednih objekata, saobraćajnica, 
stambenih zgrada, objekata niskogradnje, zgrada 
društvenog standarda i raznih ostalih građevina. 


Među prvim poduzećima u zemlji »Tehnika« već 
1963. godine preuzima radove u Saveznoj Republici 
Njemačkoj gdje kontinuirano radi do danas na 
izgradnji raznih objekata i postizava punu afir¬ 
maciju. Tokom 1965 i 1966. godine izgrađuje kom¬ 
pletnu tvornicu cementa u Rabaku, država Sudan. 
Poduzeće je učlanjeno u Poslovno udruženje 
INGRA u Zagrebu. 

U toku proteklih 20 godina rada »Tehnika« je 
izgradila ove kompletne nove tvornice: 

Željezaru Sisak, Tvornicu lakih metala »Boris 
Kidrič« Ražine—Šibenik, Organsko kemijsku indu¬ 
striju (OKI) Zagreb, Tvornicu papira Zagreb, Tvor- 



Sl. 1: Željezara — Sisak 

SI. 2: Tvornica lakih metala — Ražine 


niču savijenog pokućstva »Florijan Bobić« Vara¬ 
ždin, Tvornicu električnih žarulja (TEŽ) Zagreb, 
Tvornicu motorkotača Zagreb, Tvornicu stakla 
Straža, »Fotokemiku« Zagreb, »Zora« tvornicu tek¬ 
stila u Zagrebu, Automehaničku radionicu Dubra¬ 
va—Zagreb, Tvornicu ambalaže u Belišću, Tvor¬ 
nicu keksa »Kras« Zagreb i upravo su pri kraju 
radovi na izgradnji Tvornice dušičnih gnojiva u 
Kutini. 

Osim kompletnih tvornica poduzeće je s izgrad¬ 
njom novih objekata proširilo odnosno obnovilo 
25 već postojećih tvornica, od kojih su najznačajniji 
radovi bili u: 

Rafineriji nafte Rijeka, Brodogradilištu »3. maj« 
Rijeka, »Varteks« Varaždin, Tvornici »Đuro Đako- 
vić« SI. Brod, Tvornici električnih uređaja »Rade 
Končar« Zagreb, »Jedinstvo« tvornica uređaja za 
prehrambenu industriju Zagreb, »Prvomajska« 
tvornica alatnih strojeva Zagreb, Tvornici parnih 
kotlova Zagreb, Tvornici šećera »Boris Kidrič« Žu¬ 
panja, Tvornici prehrambenih proizvoda »Podrav¬ 
ka« Koprivnica, Tvornici gotove hrane »Sljeme« 
Zagreb, Tvornici »Požežanka« SI. Požega i u iz¬ 
gradnji je Zagrebačka pivovara i tvornica slada. 


Od elektroprivrednih objekata među ostalim 
izgrađene su TE II Zagreb, TE Željezare Sisak, a 
u izgradnji je TE Plomin. Mnogi radovi izvedeni 
su i na poljoprivrednim objektima. Do danas je iz¬ 
građeno 8 silosa s ukupnim kapacitetom od 104.420 
tona, a u izgradnji su daljnja 4 silosa ukupnog 
kapaciteta 37.700 t. 

Osim izgradnje silosa izgrađena je Tvornica 
stočne hrane sa silosima 2 X 600 vagona »Sljeme« 
Sesvete, zatim vinarski podrumi u Mandićevcu, 
Visu i Kutjevu ukupnog kapaciteta 885 vagona, 
skladišta za žito i stočnu hranu u Slavonskoj Po¬ 
žegi, Donjem Miholjcu, Ludini i Jelenskom, pera- 
darska farma u Hrvatskom Leskovcu, pekare u 
Zagrebu i SI. Požegi, a sada je u izgradnji Vinarija 
u Zagrebu. 

»Tehnika« je radila i na izgradnji saobraćaj- 
nica i objekata niskogradnje, pa je među ostalim 
izgradila aerodrom Cerklje, pretovarnu luku za 
rasute terete u Bakru, dionicu autoputa Zagreb— 
Ljubljana s 5 nadvožnjaka, dionicu ceste Đakovo 
—Osijek, Zagreb—Bjelovar, Kumrovec—Klanjec, 
most u Kninu, te ceste, kanalizacije i industrijske 
kolosijeke u tvornicama koje je izvodila. 

Od škola i rekreacionih centara »Tehnika« je 
u Zagrebu izgradila nove zgrade za fakultete: Ve¬ 
terinarski, Poljoprivredno-šumarski, Filozofski, 
Strojarsko-brođograđevni, zatim Visoku tehničku 
školu, Radničko sveučilište »Moša Pijade«, 6 gim¬ 
nazija odnosno osmoljetki, stadion na Salati i 4 
razna druga objekta. 

Do danas izgrađeno je 14 zgrada za ustanove, 
upravnih zgrada i ostalih objekata društvenog stan¬ 
darda. Od dovršenih objekata treba spomenuti Vi¬ 
jećnicu Skupštine grada Zagreba, Uredsku zgradu 
Osiguravajućeg zavoda u Zagrebu, Dom Matice ise¬ 
ljenika Hrvatske u Zagrebu i uredsku zgradu 
»Naftaplina« u Zagrebu. 

U izgradnji su zgrada Centralnog komiteta Sa¬ 
veza komunista Hrvatske, Koncertna dvorana i 
Zgrada pravosuđa. 

Od ostalih objekata najznačajniji su bili izgrad¬ 
nja Zagrebačkog Velesajma, zatim Spomenik žr¬ 
tvama fašizma u Jasenovcu, hotela »International« 
u Zagrebu, »Istra« na Brionima, objekta na Pli¬ 
tvičkim Jezerima, zgrade PTT u Zagrebu, Dom za 
stanovanje radnika »Tehnike«, te relejne stanice 
TV Kalnik i Lička Plješivica, koje su u izgradnji. 

Stambene objekte gradilo je poduzeće u Za¬ 
grebu, Slavonskom Brodu, Skopju, Šibeniku, Ku¬ 
tini, Popovači i Kutjevu, sa ukupno 4220 stanova. 

Upravo se obavljaju pripreme da se prema vla¬ 
stitim projektima započne izgradnja stanova za 
tržište u Zagrebu. 

»Tehnika« u svom sastavu ima vlastiti Projektni 
biro, koji se razvio u jednu serioznu organizaciju, 


koja je u stanju da preuzme sve zadatke s područja 
visokogradnje, industrogradnje i poljoprivrede. 

Do danas od značajnijih projekata, koji su izra¬ 
đeni u našem birou možemo spomenuti tipske si¬ 
lose S-4000 T, S-5000 T i S-10000 T, te 16 silosa 
raznih kapaciteta izrađenih prema narudžbama in¬ 
vestitora, ukupnog kapaciteta 171.650 t. 

Kompletna rekonstrukcija Prehrambene indu¬ 
strije »Podravka« u Koprivnici, sa ukupno 12 obje¬ 
kata projektirana je u našem birou. 

Izrađeno je urbanističko rješenje grupacije 
stambenih objekata na križanju Beogradske i Dr- 
žićeve ulice, kao i više stambenih objekata u Za¬ 
grebu. 

Od ostalih projekata vrijedno je spomenuti 
Upravnu zgradu tvornice celuloze u SI. Požegi, 
Poslovnu zgradu »Naftiplin« u Zagrebu, Dom za 
stanovanje radnika »Tehnike« u Zagrebu, Motel 
Plomin, Robnu kuću u Koprivnici, montažne ga¬ 
raže, razna skladišta, tvorničke hale »Risa« i »Kon¬ 
takta« u Zagrebu, te podna skladišta u SI. Požegi, 
SI. Brodu, Virovitici, Županji i Mostaru. Osim toga 
izrađeni su projekti za klaonice, mlinove, trafosta¬ 
nice, pumpne stanice, butanske stanice i mazutare. 

Poduzeće ima uz ostale i samostalne radne je¬ 
dinice: vozni park, strojni park s mehaničkom 
radionom i stolarsku radionu. 

Već od osnutka »Tehnici« je povjerena izgradnja 
ključnih industrijskih objekata iako je 1947. god. 
imala svega 13 inženjera i 15 tehničara, te neko¬ 
liko strojeva trofejnog porijekla naslijeđenih od 



SI. 3: OKI — Zagreb 





SI. 4: »Đuro Đaković« — Slav. Brod 


nacionaliziranih poduzeća. Preuzimanjem sve ve- nizacije ne može se ekonomično, kvalitetno i brzo 
ćih i težih zadataka »Tehnika« je pojačavala svoje graditi. 

kapacitete i danas zapošljava 48 inženjera i 90 teh- Iz tabelarnog pregleda uočljiv je odnos radne 
ničara. Naročita briga posvećena je nabavci meha- snage i sredstava za rad u zadnjih 7 godina, kao 
nizacije i sredstava za rad, jer bez potrebne meha- i znatan porast indeksa sredstava za rad. 


TABELA I 


Godina 

Sredstva 

za rad 

Broj 

radnika 

Sredstva za rad po rad. 

Indeks* 

po nab. vrij. 
u 000 S. Din 

po sad. vrij. 
u 000 S. Din 

po nab. vrij. 
u S. Din 

po sad. vrij. 
u S. Din 

si 

ci 

G 

a 

po sad. 

1960. 

1,150.799 

604.540 

2.738 

420.306 

220.796 

100 

100 

1961. 

1,245.655 

614.134 

2.729 

456.451 

225.040 

109 

102 

1962. 

1,506.574 

747.568 

2.832 

531.982 

263.972 

127 

120 

1963. 

1,749.700 

840.055 

2.921 

599.007 

287.592 

143 

130 

1964. 

2,254.037 

1,144.080 

3.015 

747.608 

379.463 

178 

172 

1965. 

2,292.400 

974.429 

2.619 

875.296 

372.061 

208 

169 

1966. 

2,807.078 

1,037.611 

2.279 

1,231.715 

455.292 

293 

206 


* indeks 100 za 1960. god. 

Uz 20-godišnjicu Tehnike 


U svom 20-godišnjem radu »Tehnika« je izvela 
priličan broj velikih objekata na kojima su se jav¬ 
ljali složeni problemi, od kojih bi naveli samo neke. 

Prilikom izgradnje hale »E« u Tvornici »Rade 
Končar« prvi puta je kod nas izvedena krovna 
konstrukcija po sistemu dr Ota Wernera s polu- 
montažnim rešetkastim nosačima raspona cca 22 m 


SI. 5: Tvornica šećera — Županja 


SI. 8: TE — Plomin, u izgradnji 


SI. 6: »Podravka« — Koprivnica, upravna zgrada 


SI. 9: Vinarija — Mandićevac 


SI. 7: TE II — Zagreb 

SI. 14: Filozofski fakultet — Zagreb 


SI. 11: Luka Bakar 


i ljuskama od armiranih stropnih opeka. Za mon¬ 
tažu stropa konstrukcije izrađena je pomična skela 
montirana na kransku stazu hale. U istom objektu 
izvedena je horizontalna i vertikalna jama za ispi¬ 


si. 12: Dionica Autoputa, s nadvožnjakom 


SI. 15: Strojarsko-brodograđevni fakultet — Zagreb 

SI. 18: Osiguravajući zavod — Zagreb 


tivanje rotora, koja je izvedena pod naročito te¬ 
škim uslovima uslijed podzemnih voda. 

Već 1951. god. na izgradnji valjaonice Željeza¬ 
re Sisak, prema projektima i pod nadzorom Ing. 
Branka Žeželja izvode se prednapregnuti nosači I 
profila visine 140 cm i baze širine 40 cm, dužine 
28 m. Ukupna površina hale je 72.000 m 2 . 

U Tvornici lakih metala u Ražinama najveći 
objekt jeste valjaonica površine 30.000 m 2 sa 3 ras¬ 
pona od 25 m i dva aneksa po 12,50 m. Strcpna 
konstrukcija je armirano-betonska rešetkasta kon¬ 
strukcija na koju su montirani gotovi šedovi siste¬ 
ma »Jugobeton«. 


Naročito interesantan zadatak bio je Spomenik 
žrtvama fašizma u Jasenovcu. U konstruktivnom 


SI. 17: Vijećnica — Zagreb 


SI. 20: Koncertna dvorana — Zagreb 

SI. 21: Zagrebački Velesajam 


smislu objekat se dijeli u tri zasebna elementa i to 
centralni cvijet sa stablom i centralnim temeljem 
kao sasvim samostalan statički i izvedbeni sistem. 
Stablo je od prednapregnutog betona izvedeno na 
način naprezanja gotovog betona. Rebra su nor¬ 
malni armirani beton, a latice kao armirano-beton- 
ska ljupka. Visina stabla je 9 m, a latica 15 m iznad 
kripte. 



U Kutini je 1960. godine prvi puta upotreblje- 
na klizna oplata s mehaničkim dizalicama za iz¬ 
vedbu silosa, dok danas upotrebljavamo hidraulič¬ 
ne dizalice. 

Prilikom izgradnje Luke Bakar obavljana su 
podmorska betoniranja, s kontraktorom, a svi ra¬ 
dovi pod vodom, kao polaganje oplate, armiranja, 
varenja i miniranja, is roniocima. Za 'betoniranje 
temeljnih stupova cilidričnog oblika i glava iznad 
Benotto stupova, na koje su montirani prednapreg- 
nuti nosači, umjesto klasične drvene oplate, izrađe¬ 
na je oplata od armiranog betona. Za izradu stopa 
podmorskih temelja izrađeni su betonski blokovi 
težine do 70 tona koji su dizalicama puštani u more. 

Poplava u Zagrebu 1964. godine uništila je dio 
tehničke dokumentacije poduzeća, tako da se da¬ 
nas na žalost ne može dati neki tabelarni pregled 
izgrađenih objekata kao i njihovih površina, no o 
veličini i opsegu radova koje je poduzeće izvelo 
govore i količine utrošenih materijala, isključivo 
za radove izvedene u našoj zemlji. 


SI. 22: Paviljon SSSR-a na ZV 

TABELA II 


Vrsta 

materijala 

Mjera 

Utrošak 
od 1947. 
do 1967. 

Godišnji 

prosjek 

Utrošak 

u 1967. 
do 30. 9. 

Cement 

tona 

271.108 

13.555 

15.526 

Qpeka 

1000/kom 

54.971 

2.748 

1.138 

Šlj unak 

m 3 

1,049.406 

52.470 

86.874 

Pijesak 

m 3 

179.500 

8.975 

4.060 

Bet. željezo 

tona 

41.128 

2.056 

3.108 

Drvena građa 

m 3 

93.130 

4.654 

2.507 


Ukupna vrijednost izvedenih radova preraču¬ 
nata na cijene iz 1966. .godine iznosi 156 milijardi 
st. dinara, a radovi u inozemstvu 5 milijardi. 

Svakako da su naturalni pokazatelji iz tabele 
II sigurniji od financijskih. 

Ako se usporedi prosjek utroška pojedinih ma¬ 
terijala u periodu od 20 godina i utrošak za prvih 


nih objekata rađenih na klasičan način (zidovi od 
opeke, unutarnja i fasadna žbuka) potrebno je 40 
sati za 1 m 2 . 

Upotrebom raznih elemenata za oplatu (podu¬ 
zeće radi s pločama već od 1954. godine) kao i če¬ 
ličnih cijevi ne samo za skele već i sve vrste podu¬ 
piranja, zamjenom drvenih greda za pođvlake s 
mesnicama, znatno se smanjio utrošak drvene 
građe. 

Moderna mehanizacija ikoju danas ima podu¬ 
zeće utjecala je i na strukturu radnika. Broj zapo¬ 
slenih u 1947. godini bio je 2100, a u 1966. oko 2500 
radnika, a prema naturalnim pokazateljila u 1966. 
učinilo se oko 60% radova više nego 1947. Osim 
toga 1947. godine bilo je oko 35% nekvalificiranih, 
dok ih danas u samoj proizvodnji ima jedva 5%. 

Radna snaga koja je radila na svim zemljorad¬ 
njama, unutarnjim transportima, pripremi žbuke 
i djelomično betona, savijanju željeza itd. zamije- 



devet mjeseci ove godine, onda je vidljivo da se 
obujam radova povećao i da su s uspjehom svla¬ 
dane teškoće koje su nastupile privrednom refor¬ 
mom. 

Izgradnjom stambenih objekata od betona i 
s raznim pločama za termičku izolaciju smanjio se 
znatno utrošak opeke i pijeska. Kolika je ekono¬ 
mičnost takvog građenja primjer je izgradnja sta¬ 
nova na Kunišćaku, gdje je za 1 m 2 neto površine 
stana utrošeno svega 22 sata radnika, dok kod slič¬ 

njena je danas sa strojevima. Razne, na ako sitne, 
racionalizacije kao i unapređenje građenja olakšale 
su uslove rađa građevinskih radnika i omogućile 
podizanje njihovog standarda. 

Poduzeće je posvetilo naročitu brigu odgoju 
kadrova i nastojalo je da putem stipendiranja na 



SI. 26: Stambena zgrada u Ulici proleterskih 
brigada — Zagreb 



fakultetima i srednjim stručnim školama, školova¬ 
njem učenika u privredi, stipendiranjem u večer¬ 
njim školama za odrasle i raznim seminarima za 
stručno usavršavanje stvori vlastite školovane ka¬ 
drove za potrebe operative. 

U brojkama to izgleda ovako: 

Stipendisti fakulteta i srednjih stručnih 


škola 102 

Učenici u privredi 246 

Večernje škole za odrasle 98 

Tečajevi za priučene radnike 300 

Tečajevi za kvalifikacije KV i VKV radnika 804 
Tečajevi za strane jezike 78 

Razni seminari u DGIT, o HTZ, interni se¬ 
minari za tehničare i poslovođe, te za 
članove organa upravljanja, stručne eks¬ 
kurzije u tuzemstvo i inozemstvo, feri¬ 


jalna praksa studenata itd. 2911 

Seminari i predavanja iz aiktuelnih tema 
masovnog karaktera, kao npr. Ustava 
i si. 3000 

Organi samoupravljanja za sve vrijeme svoga 
rada nastojali su da poduzeće vodi pravilnu pri¬ 
vrednu politiku s ciljem da stvore snažan i tehnički 
jak kolektiv, koji može s uspjehom ispunjavati po¬ 
vjerene mu zadatke. Preko svojih komisija rješa- 



Sl. 27: Izgradnja tvornice cementa — Sudan 


SI. 28: Hotel u Kronbergu na Taunusu — Savezna 
Republika Njemačka 

vali su pitanja smještaja i prehrane radnika na 
gradilištima, kulturnog i stručnog unapređivanja 
i dizanja standarda i mjera zaštite na radu, kao i 
sve one probleme koji se svakodnevno postavljaju 
pred kolektiv. 

Stručni kolegij poduzeća rješava tehnička pita¬ 
nja i svojim savjetima odnosno prijedlozima po¬ 
maže u radu organima samoupravljanja. 


S vlastitim sredstvima poduzeće se razvilo u 
ovih 20 godina i po stručnim kadrovima i po sred¬ 
stvima za rad do jednog snažnog radnog kolektiva, 
koji ispada u red vodećih građevnih poduzeća u na¬ 
šoj zemlji, a koji već radi i može preuzeti radove 
izvan države, gdje i ipo kvaliteti, po brzini i po so- 
lidnosti može da se uspoređuje s jakim poduzećima 
razvijenijih zemalja. 


OBLIK ĆELIJA SILOSA ZA ŽITO S OBZIROM 
NA TROŠKOVE GRAĐENJA 

Ing. Vinko Čandrlić i Ing. Marijan Weisser, »Tehnika« — Zagreb 


1. Uvod 

Ukupni troškovi građenja i eksploatacije silosa 
zavise od: 

— opće strojno-tehnološke koncepcije vezane 
za određenu lokaciju, 

— horizontalne i vertikalne dispozicije objekta, 

— tlocrtnog oblika ćelija, 

— geotehničkih karakteristika (uslova teme¬ 
ljenja). 

U okviru ovog članka analizirat ćemo troškove 
građenja s obzirom na tlocrtni oblik ćelija silosa 
i to samo za ćelije uobičajenih oblika (okrugle, 
osmerokutne, šesterokutne i kvadratne). Analizira¬ 
nje ostalih troškova zahtijeva posebnu studiju. 

Troškovi izgradnje ćelija za neke silose mogu 
iznositi 30 i8 /o i više od ukupne cijene [koštanja 
objekta, pa izboru oblika ćelija treba pridati va¬ 
žnost koja mu i odgovara. Silosi za žito grade se 
danas najviše iz armiranog betona u monolitnoj 
izvedbi pomoću klizne oplate. Izvedba montažnih 
armiranobetonskih i čeličnih silosa se manje pri¬ 
mjenjuje, pa ih nećemo razmatrati. 

Da bi mogli obaviti što realniju usporedbu, 
analizirat ćemo pojedine oblike ćelija u grupama 
s približno jednakim korisnim tlocrtnim površina¬ 
ma, kako se one uglavnom ikod nas izvode. Nada¬ 
lje će se za sve oblike ćelija: 

— uzeti minimalna debljina stijenke 15 cm, po¬ 
trebna prema ruskim iskustvima za sigurnu 
izvedbu u kliznoj oplati, 

— obaviti proračun horizontalnih pritisaka ži¬ 
ta prema najnovijim njemačkim propisima 
DIN 1055, list 6, (god. 1964), uzevši u račun 
nasipnu težinu žita, prema listu 1 istih pro¬ 
pisa, 

— obaviti dimenzioniranje presjeka po klasič¬ 
noj metodi s dopuštenim naprezanjima pre¬ 
ma PTP-3 za beton i armirani beton, 

— uzeti beton M-220 ili M-300 zavisno o veli¬ 
čini napona u betonu, te običan građevinski 
čelik C-0200 (C-37). 


Na osnovu tih podataka i dobivenih rezultata 
izračunat ćemo utrošak betona, oplate i armature 
po m 3 korisne zapremine silosa, te na kraju oba¬ 
viti usporedbe. 

S obzirom da se silosi u većini slučajeva ne 
žbukaju, taj se materijal neće uzeti u obzir, ali 
je to uvijek lako moguće učiniti kad zatreba, jer 
su utrošene količine (m 2 ) jednake količinama kli¬ 
zne oplate. 



o 

(NI 

c-i 




22.90 


SI. 1: Silosna grupa okruglih ćelija 


2. Okrugle ćelije 


Tlocrt silosne grupe prikazan je na si. 1, a de¬ 
talj ćelija sa osnovnim mjerama vidi se na si. 2. 

Proračun horizontalnih pritisaka obavit ćemo 
za slučaj beskonačno duboke ćelije (granična vri¬ 
jednost pritiska) prema izrazu 


ph 


7 • F 
M-e • U 


0,80 • 23,76 
0,325 • 17,28 


= 3,38 t/m 2 


gdje je: 

nas.'pna težina žita 7 = 0,800 t/m 3 
površina okrugle ćelije F = 23,76 m 2 

opseg okrugle ćelije U = 17,28 m i 
tangens kuta trenja žita o stijenke silosa za vri¬ 
jeme pražnjenja ćelija ne = 0,325. 


armature 0 <C 12 mm 


1.823,16 

321,66 


5,67 kg. 



Iako se na mjestima spajanja ćelija javljaju 
izvjesni momenti savijanja, dimenzioniranje hori¬ 
zontalne armature provest će se na način kako je 
to uobičajeno, na osnovu vlačne sile u prstenu, 

= ph^D = , 3,38 • 5,65 = 

2 2 

s uzimanjem u račun smanjenih dopuštenih na¬ 
prezanja čelika. Umjesto sa 5a = 1800 kg/cm-, ra¬ 
čunat ćemo sa 5a = 1600 kg/cm 2 . 


3. Osmerokutne ćeli j e 

Provest ćemo postupak analogan onom kod 
okruglih ćelija. 

Velika ćelija 
Površina 

F = 24,94 m 2 

Opseg 

U = 18,00 m 
Pritisak 




22.75 


SI. 3: Silosna grupa osmerokutnih ćelija 


Zbog mogućnosti usporedbe oblika ćelija, izra¬ 
čunat će se za svaku grupu utrošak betona, oplate 
i armature za 1 m visine zidova, u zavisnosti od 
korisnog volumena grupe ćelija s istom visinom 
prstena. 

Korisna zapremina ćelija prema si. 1 i 2 iznosi 
V = 321,66 m 3 , 
utrošak betona 

B = 31,79 m 3 , 
utrošak oplate 

O = 335,17 m 2 i 

utrošak armature prema detaljnim planovima sa¬ 
vijanja željeza 

A = 1.823,16 kg. 

Na 1 m 3 zapremine silosa prema tome otpada: 
betona 


oplate 


_ 3 !^ 

321,66 


= 0,0988 m 3 


O = 


335,17 


Momenti u polju 

ph • a 2 


Mmax = 


24 


3,41 • 2,34 2 
24 


= 0,778 trn 


Momenti na ležaju 

Mmin = — ^ 3 = 0,778 • 2 = —1,556 tm 

1 z 

Uzdužne vlačne sile 

T = 1,205 ■ ph ■ a = 1,205 • 3,41 • 2,34 = 9,62 t 
Momenti na početku vute 

Mv = —0,728 tm. 

Mala ćelija 
Površina 

F = 4,75 m 2 

Opseg 

U = 8,40 m 
Pritisak 

0,800 • 4,75 
P = 0,325 ■ 8,40 


321,66 


= 1,042 m 2 


= 1,39 t/m 2 


17.10 

Momenti u polju 

1,39 ■ 2,34 2 

Mmax = -—- — 0,317 tm 

24 

Momenti na ležaju 

Mmin = —2 ■ 0,317 = —0,634 tm 
Uzdužne vlačne sile 

T = 0,5 • 1,39 ■ 2,34 = 1,63 t 
Momenti na početku vute 

Mv = —0,297 tm. 


armature 
0 <j 12 mm 


Ai 


716,41 

327,78 


2,19 kg 


0 = 14 mm 


2809,99 

327,78 


= 8,57 kg 


Ukupno armature 

A = 10,76 kg. 


Količine betona, oplate i armature 

Korisna zapremina baterije ćelija prema si. 3 i 4 
iznosi 



V = 327,78 m 3 
utrošak betona 

B = 29,13 m 3 
utrošak oplate 

O = 354,60 m 2 
utrošak armature 
0 12 mm 

Ai = 716,41 kg 
0 = 14 mm 

Aa = 2809,99 kg 
Ukupno armature 

A = 3526,40 kg. 

Na 1 m 3 zapremine silosa otpada: 
betona 


oplate 


29,13 

327,78 


0,0889 m 3 


354,60 

327,78 


1,082 m 2 


4. Šesterokutne ćelije 


Površina ćelije 

F = 21,74 m 2 
Opseg ćelije 

U = 16,92 m 

Horizontalni pritisak 


0,800 • 21,74 
ph _ 0,325 • 16,92 

Momenti u polju 

3,16 • 3,00 2 
Mmax = -—- 


3,16 t/m 2 

= 1,185 tm 


Momenti na ležaju 

Mmin = —2 • 1,185 = —2,370 tm 


Uzdužne vlačne sile 

T = 0,865 ■ ph • a = 0,865 • 3,16 • 3,00 = 8,20 t 
Momenti na početku vute 

Mv = —0,761 tm. 



31.326 


SI. 5: Silosna grupa šesterokutnih ćelija 


Korisna zapremina ćelija jednaka je V — 347,84 m 3 , 
utrošak betona 

B = 33,66 m 3 
utrošak oplate 

0 = 360,06 m 2 — 

utrošak armature 

0 ^ 12 mm . : -0 

Ai = 1297,98 kg 
0 = 14 mm 

Aa = 2688,33 kg 
Ukupno armature 

A = 3986,31 kg. 


15.172 

SI. 6: Detalj šesterokutnih ćelija 

Na 1 m 3 zapremane ćelija dolazi: 
betona 


„ 33,66 

B = tt: ’ = 0,0968 m 3 

347,84 


oplate 


^ 360,06 „ „ 

° = 34734 = 11035 m ' 


armature 
0 < 12 mm 


0 = 14 mm 


1297,98 

Ai = „ ’ = 3,73 kg 

347,84 


2688,33 

A2 - i*™ = 7 - 73 


Ukupno armature 

A = 11,46 kg. 

5. Kvadratne ćelije 
Površina ćelije 

F = 15,77 m 2 
Opseg ćelije 

U = 15,20 m 
Horizontalni pritisak 

0,800 • 15,77 

ph =- = 2,55 t/m 2 

0,325 • 15,20 


Momenti u polju 

2,55 • 4,15 2 

Mmax =-—- = 1,83 tm 

Z“E 

Momenti na ležaju 

Mmin = —2 ■ 1,830 = —3,66 tm 
Uzdužne vlačne sile 

T = 0,5 • ph • a = 0,5 • 2,55 ■ 4,15 = 5,1 
Momenti na početku vute 

Mv = —1,68 tm. 

Korisna zapremina grupe ćelija iznosi 
V = 315,38 m 3 
utrošak betona 

B = 34,70 m 3 



20.90 


SI. 7: Silosna grupa kvadratnih ćelija 



SI. 8: Detalj kvadratnih ćelija 

utrošak oplate 

O = 379,30 m 2 


utrošak armature 


0 12 mm 

Ai = 905,07 kg 
0 = 14 mm 

Aa = 3830,62 kg 


Ukupno armature 

A = 4735,69 kg. 

Na 1 m 3 zapremine silosa otpada: 
betona 


_ 34,70 
B “ 315,38 


0,1100 m 3 


oplate 


379,30 

315,38 


1,203 m 2 


armature 
0 <[ 12 mm 

905,07 
Al - 315.38 

0 = 14 mm 

3830,62 
Aa — — 

315,38 


2,87 kg 


12,15 kg 


Ukupno armature 

A = 15,02 kg. 

6. Troškovi građenja i međusobne 
usporedbe 

Na osnovu dobivenih rezultata može se napra¬ 
viti redoslijed oblika ćelija s obzirom na količine 
materijala koje zahtijevaju pojedini oblici. Ćelije 
s najmanjim utroškom pojedinog materijala označit 
ćemo indeksom 100. 


Redoslijed prema utrošku betona 

— osmerokutne ćelije 

B = 0,0889 m 3 , indeks 100,00 

— šesterokutne ćelije 

B = 0,0968 m 3 , ” 108,89 

— okrugle ćelije B = 0,0988 m 3 , ” 111,14 

— kvadratne ćelije B = 0,1100 m 3 , ” 123,73 


Redoslijed prema utrošku oplate 

— šesterokutne ćelije O = 1,035 m 2 , indeks 100,00 

— okrugle ćelije O = 1,042 m 2 , ” 100,68 

— osmerokutne ćelije O = 1,082 m 2 , ” 104,54 

— kvadratne ćelije O = 1,203 m a , ” 116,23 

Redoslijed prema utrošku armature 

— okrugle ćelije A = 5,67 kg indeks 100,00 

— osmerokutne ćelije A = 10,76 kg ” 189,77 

— šesterokutne ćelije A= 11,46 kg ” 202,12 

— kvadratne ćelije A = 15,02 kg ” 264,90 


Troškovi građenja 

Unaprijed se moramo ograditi od toga da ćemo 
na osnovu prosječnih cijena, koje ćemo uzeti u 
račun, dobiti posve tačnu sliku ekonomičnosti poje¬ 
dinog oblika ćelije. Poznato je da se cijene poje¬ 
dinih vrsta radova određuju za svaku lokaciju 
objekta posebno i da ima niz objektivnih i subjek¬ 
tivnih faktora ikoji utječu na njihovo formiranje. 
Za odluku, koji ćemo oblik ćelija primijeniti na 
određenoj lokaciji, dovoljni su nam već izneseni 
podaci. Ali da se mogu povući izvjesna upoređenja, 
pokušat ćemo izračunati troškove građenja na bazi 
prosječnih cijena dobivenih od nekoliko građevnih 
poduzeća, koja se bave izgradnjom silosa. Zbog 
jednostavnosti, uzet ćemo jednake cijene pojedinih 
vrsta radova za sve oblike ćelija, bez obzira što je, 
na primjer, izrada i polaganje armature za okrugle 
ćelije jednostavnija negoli za sve druge oblike, dok 
je izrada oplate za te ćelije složenija. Kod detaljnih 
analiza cijena svakako bi ove i neke druge mo¬ 
mente trebalo uzeti u obzir. 

Račun će se provesti s ovim prosječnim jedinič¬ 
nim cijenama: 

— beton M-220 

— beton M-300 

— klizna oplata 

— armatura 

0 12 mm 

0 = 14 mm 

Okrugle ćelije 

-— beton M-220 

0,0988 m 3 • 280,00 N. Din = 27,66 N. Din 

— klizna oplata 

1,042 m 2 • 38,00 N. Din = 39,60 N. Din 

— armatura 0 5^ 12 mm 

5,67 kg • 3,6 5 N. Din = 20,70 N. Din 

Ukupno = 87,96 N. Din 
Indeks = 100,0 


280,00 

N. 

Din 

300,00 

N. 

Din 

38,00 

N. 

Din 

3,65 

N. 

Din 

2,65 

N. 

Din 


Osmero k. utne ćelije 


•— beton M-220 

0,0889 m 3 • 280,00 N. Din = 24,89 N. Din 

— klizna oplata 

1,082 m 2 • 38,00 N. Din = 41,12 N. Din 


— armatura 
0 <; 12 mm 

2,19 kg • 3,65 N. Din = 7,99 N. Din 

0 = 14 mm 

8,57 kg • 2,65 N. Din = 22,71 N. Din 


Ukupno = 96,71 N. Din 
Indeks = 109,9 

Šesterokutne ćelije 

— beton M-220 

0,0968 m 3 • 280,00 N. Din = 27,10 N. Din 

— klizna oplata 

1,035 m 2 ■ 38,00 N. Din = 39,33 N. Din 

— armatura 
0 ^ 12 mm 

3.73 kg • 3,65 N. Din = 13,61 N. Din 
0 = 14 mm 

7.73 kg • 2,6 5 N. Din = 20,48 N. Din 

Ukupno = 100,52 N. Din 
Indeks = 114,3 


Kvadratne ćelije 

— beton M-300 

0,1100 m 3 ■ 300,00 N. Din = 33,00 N. Din 

— klizna oplata 

1,203 m 2 • 38,00 N. Din = 45,71 N. Din 


— armatura 
0 12 mm 

2,87 kg • 3,65 N. Din = 10,48 N. Din 
0 = 14 mm 

12,15 kg • 2,6 5 N. Din = 32,20 N. Din 
Ukupno = 121,39 N. Din 
Indeks = 138,0 


7. Diskusija 

Pokušali smo brojčanim podacima pokazati ka¬ 
kvi su približni odnosi ekonomičnosti pojedinih 
oblika ćelija. I do sada je bila poznata činjenica 
da su okrugle ćelije najjeftinije, četvrtaste najsku¬ 
plje, a da se osmerokutne i šesterokutne po troško¬ 
vima građenja nalaze negdje između njih. Možda 
nije bilo poznato u kojim se relacijama ove među¬ 
sobne razlike kreću. 

Moramo napomenuti đa prilikom izbora oblika 
ćelija pri projektiranju silosa ne treba gledati jed¬ 
nostrano na ovu našu analizu i odlučiti se za poje¬ 
dini oblik bez kritičkog razmatranja postavki na 
osnovu kojih je ova analiza provedena. Pored fak¬ 
tora ekonomičnosti, na izbor oblika treba da utiče 
i faktor sigurnosti protiv pojave naprslina u ćeli¬ 
jama. 


Premda su u ovoj analizi svi oblici ćelija dimen¬ 
zionirani prema istim postavkama iznesenim u 
uvodu i po uobičajenim postupcima, provedenim 
za svaki tlocrt posebno, sigurno možemo tvrditi, 
da nemaju i jednak koeficijent sigurnosti. Poznata 
je činjenica da je velik broj silosa s okruglim ćeli¬ 
jama svuda u svijetu doživio oštećenja. Fenomen 
povećanih horizontalnih pritisaka žita za vrijeme 
pražnjenja ćelija nije još ni danas istražen u do¬ 
voljnoj mjeri. Neki autori (Theimer) smatraju da 
najnoviji DIN 1055, list 6 (prema kojem je prora¬ 
čunat pritisak) daje još uvijek premale vrijednosti 
horizontalnog pritiska u donjim dijelovima ćelije. 
Iz tih razloga je vrlo važno znati koji oblici ćelija 
daju veću sigurnost protiv pojave pukotina. 

Nije nam poznato da je koji silos s ćelijama po- 
ligonalnih tlocrta doživio oštećenja prilikom pra¬ 
žnjenja, pa čak ni oni najstariji silosi s kvadratnim 
ćelijama, dimenzionirani prema Janssen-Koeneno- 
voj teoriji, koja se dobro slaže s vrijednostima iz¬ 
mjerenih pritisaka samo za vrijeme mirovanja žita 
u ćelijama. Jedno objašnjenje ove činjenice sastoji 
se u tome, što ćelije poligonalnog oblika imaju vute 
s dodatnom armaturom, koje uslijed svoje krutosti 
znatno utiču na preraspodjelu unutrašnjih sila i 
stvaraju rezervu u konstrukciji (adaptacija mo¬ 
menata). Drugo objašnjenje je, da se u ćelijama 
poligonalne osnove stvara prilikom pražnjenja ve¬ 
će trenje žita o zidove negoli kod okruglih ćelija. 
A što je veće trenje žita o stijenke ćelija, to je 
manje povećanje horizontalnih pritisaka prilikom 
istjecanja. Istovjetno mišljenje o prednostima si¬ 
losa s poligonalnim tlocrtnim oblicima ćelija iznio 
je akademik Đorđe Lazarević na III kongresu kon- 
struktera Jugoslavije u Sarajevu 1964. 

O ovim problemima mi možemo još uvijek samo 
diskutirati. Ali jedan mjerodavan sud mogao bi se 
donijeti tek nakon niza ispitivanja pojedinih oblika 
ćelija do sloma. Tada bi se možda dobio odgovor 
na pitanje da li su silosi s okruglim ćelijama uz 
isti faktor sigurnosti još uvijek i nešto jeftiniji od 
silosa s drugim oblicima ćelija. 

Literatura: 

Lipniokij i Abramovič: »Železobetonie bunkera i 
silosi«. Izdateljstvo literaturi po stroiteljstvu. 
Lenjingrad 1967. 

Theimer: »Wiederinstandsetzung beschadigter 
Stahlbetonsilos«. Die Miihle, Heft 46, 

Detmold 1966. 

Čandrlić: »Neka pitanja o načinu pražnjenja silosa 
za zrnje«. Građevinar br. 6 i 7, Zagreb 1965. 

TIPSKA LUČNA SKLADIŠTA 

Ing. Ivan Prpić, »Tehnika« — Zagreb 


Lučne konstrukcije našle su veliku primjenu 
u industrijskom građevinarstvu, zbog mogućnosti 
da se njima prekriju građevine velikih raspona i 
najrazličitijih tlocrtnih oblika. U posljednje vrije¬ 
me izvedene su takve konstrukcije u inostranstvu 
i u nas, raspona do 104 m, odnosno 40 m (Pančevo, 
Lukavac, Novi Sad, Kutina). 

Po statičkom sistemu osnovne nosive konstruk¬ 
cije su: trozglobni lukovi, sastavljeni od dva seg- 
mentna elementa, dvozglobni sa zategama i lukovi 
bez zglobova. 

Tipični geometrijski oblici sistemnih linija, lu¬ 
kovi su: kružni, eliptični i parabolični, od kojih je 
parabola, kao najpovoljnija krivulja (najbliža pot¬ 
pornoj liniji) najčešće upotrebljavana. 

Lučne svođene konstrukcije spadaju u onu gru¬ 
pu konstrukcije koje omogućuju naj ekonomičniju 
upotrebu materijala. 

U završnoj fazi izgradnje Tvornice dušičnih 
gnojiva u Kutini, građevno poduzeće »TEHNIKA« 
iz Zagreba izgradilo je tri tipska lučna montažna 
skladišta, za deponiranje gotove robe. Skladišta su 
tloctrne dužine 162 m i širine 37 m. Kod objekata 
takvih dimenzija važan ekonomski faktor je poja¬ 
va standardnoisti elemenata, što je ujedno i važan 
uvjet projektiranja za montažni način izvedbe. 
Skladišta su projektirana u građevinskom odjelu 
projektne organizacije »INZ-a«. 

Parabolični poprečni presjek skladišta je prila¬ 
gođen liniji prirodnog pokosa rastresitog materija¬ 
la (umjetnog gnojiva), čime je njihov volumen 
maksimalno iskorišten (33.000 m 3 po jednom skla¬ 
dištu). 

Osnovna nosiva konstrukcija, jednog skladišta, 
sastoji se od 22 armirano-betonska trozglobna lu¬ 
ka, raspona 38,6 m i strijele 12,9 m, odnosa 
S : L = 1 : 3, konstantnog presjeka (0,80 x 0,40 m) 
oslabljenog za dio koji je predviđen kao ležaj za 
nosače krovne obloge. Luk je sastavljen od dva 
segmenta međusobno, i od temelja, odvojena zglo¬ 
bom valjkastog tipa is umetnutom olovnom pločom. 
Po geometrijskim karakteristikama to je parabola 
s čvorovima, čiji su kutevi uzeti kao srednja vri¬ 
jednost nagiba sekante i tangente. 

Lukovi su, na međusobnom razmaku od 9 m, 
obloženi armirano-betonskim montažnim korita- 
stim nosačima izvedenim u dva tipa: 

K—-I: dimenzija 8,70 x 1,50 x 0,40 m 

K—-II: ,, 8,70x 0,75 x 0,40 m. 

Koritasti nosači s.u sastavljeni od poprečnih i 
uzdužnih rebara debljine 6 cm i tlačne ploče deb¬ 
ljine 3 cm. Takvi nosači, položeni na ležaj eve izve¬ 
dene na lukovima i na spojnicama zaliveni beto¬ 
nom MB 220, u suštini predstavljaju kratke konti¬ 
nuirane ljuske. Ovi sistemi konstrukcija iako »njež¬ 


nih« dimenzija elemenata, sposobni su da prime 
nepredviđena opterećenja, a lokalna oštećenja ne 
izazivaju opasnost uticaja tih oštećenja na ostali 
dio objekta. 

U uzdužnom smjeru skladište je prekinuto sa 
3 dilatacione spojnice koje ga dijele na 4 polja, 
dok je u poprečnom smjeru to ostvareno uzdužnom 
konstrukcijom nadgradnje (laterne), u kojoj je 
smješten dopremni transporter. Konstrukcija la¬ 
terne se sastoji od montažnih armirano-betonskih 
okvira poligonalnog tipa, na međusobnom rasponu 
od 9 m prekritih s parovima montažnih koritastih 
nosača, ukručenih uzdužnim serklažima betonira¬ 
nim na licu mjesta. Uzdužne stijene laterne zatvo¬ 
rene su naizmjenično durisol pločama i prozorima 
u betonskim okvirima. 

Kao rubni elemenat kratke ljuske služi uzdužni 
zid (parapet), izveden do 1,7 m iznad poda skladi¬ 
šta, na kojeg se do izvjesne visine oslanja deponi¬ 
rani materijal, a u konstruktivnom smislu doprinosi 
i stabilizaciji lukova u poprečnom smjeru. Uzdužni 
zid je po čitavoj dužini horizontalno đilatiran od 
od donjeg dijela, prelazeći u presjek koji obavlja 
funkciju odvodnog kanala, za prikupljanje krovne 
oboriinske vode. Dilatacija je ostvarena bitraks 
trakama. 

Na mjestima ležajeva okvira laterne, s obje 
strane tjemena luka, montirane su armirano-be- 
tonske grede ,koje su po cijeloj dužini Skladišta 
međusobno povezane vijcima M-30, predviđene za 
nošenje ispune laterne (durisol ploča i okvira pro¬ 
zora). 

Zabatni dio zgrade je samostalna konstrukcija 
armirano-betonskog zida debljine 15 cm, prihva¬ 
ćenog sa 6 armirano-betonskih stupova promjen¬ 
ljivog presjeka, za preuzimanje horizontalnih po- 
tisaka vjetra (si. 1). 

Kod ovog lučnog sistema nosive konstrukcije 
javljaju se razuporne sile od 120 t koje preuzima 
tlo preko temeljnih stopa površine 2,5 x 4,0 m. Za 
djelomično preuzimanje te sile izvedene su armira- 
no-betonske razupore među temeljima dva susjed¬ 
na skladišta. Na krajnjim skladištima, gdje je ra- 
zupiranje na taj način nemoguće, predviđena su 
mjesta za montiran je zatega, ukoliko se iz horizon¬ 
talnih pomaka temelja to pokaže neophodnim. 

Pri sredini objekta predviđeni su tračni temelji 
staze skrepera, presjeka 0,60 x 1,0 m, računati kao 
kontinuirana greda na elastičnoj podlozi. 

Budući da je potrebno minimalno osvjetljenje 
skladišnog prostora, to će zadovoljiti prozori uzduž 
tjemena na laterni i djelomično ostakljene zabatne 
stijene. 

Pod hale izveden je od 2 cm debelog lijevanog 
asfalta, na betonskoj podlozi debljine 15 cm. Tam- 

ponski sloj šljunka ispod betonske podloge je 
20 om. 

Pokrivanje ikrova skladišta izvedeno je hidro- 
-izolacionim materijalima, is finalnim slojem albi- 
fola. Na dilatacionim spojnicama pod hidroizola- 
ciju podvučeni su elementi od toplotnog stakla, 
koji će omogućiti dilatiranje objekta bez opasnosti 
za izolaciju. 

Za iznalaženje statičkih veličina, kod dimenzio¬ 
niranja luka, uzeta su u obzir opterećenja od: 

— vlastite težine konstrukcije i krovnog pokri¬ 
vača s izolacijom 

— koncentriranih sila okvira 
laterne i bočnog transpor¬ 
tera, ovješenog o luk 

— slučajnog opterećenja vje¬ 
trom i snijegom. 

Uzdužna rebra koritastih nosa¬ 
ča, preko jednog raspona, računa- 
ta su kao slobodno ležeća, dok ela¬ 
stična upetost nakon zalijevanja 
spojnica nije uzeta u obzir. 

Tlačna ploča koritastih nosača 
računata je kao slobodno oslonje¬ 
na po rebrima, i križno armirana 
mrežom od žice 0 4,2 mm, stroj- ^ 
no zavarene (elektro-zavariva- 
njem). Mreža je dopremljena na 
gradilište u trakama širine 1,5 m 
i 0,75 m. 

Približni proračun poprečnih 
rebara polazi od pretpostavke pro¬ 
stornog djelovanja, nakon zalije¬ 
vanja spojnica sa MB-220, te su 
računata na silu okomitu na os 
elementa, i to samo za korisno 
opterećenje. Na tu silu dimenzio¬ 
niran je i uzdužni zid (parapet). 

Prema projektu lukove je tre¬ 
balo betonirati na zemlji, po seg¬ 
mentima, na niskoj skeli i reme- 
natu, kako dolazi u konstrukciji. 

Dizanje elemenata obavljalo bi se 
28 dana nakon betoniranja, pri¬ 
hvaćanjem na 2 mjesta, projek¬ 
tom predviđena, udaljena po 6 m 
od krajeva. Za dizanje bi bile po¬ 
trebne dizalice minimalne nosi¬ 
vosti 20 t, iz položaja izvan objek¬ 
ta, a na toranj s platformom i 
hidrauličkim prešama (da bi se 
moglo upasati trnove i olovne plo¬ 
če u zglobovima). Poslije usiđre- 
nja lukova za susjedne temelje moglo bi se početi 
s betoniranjem rubnog elementa, a zatim i mon¬ 
tažom elemenata obloge. 

Geološka i geofizička ispitivanja tla, za moguć¬ 
nosti temeljenja, obavila su poduzeća »Elektro- 
sond«, »Geoistraživanja« i »Geofizika« iz Zagreba. 
Rezultati tih ispitivanja pokazali su, da se ispod 
površinskih humusnih prašina izmjenjuju materi- 

montažnog načina rada: elaborat organizacije izvo¬ 
đenja mora biti razrađen u detalje, osiguran potre¬ 
ban kapacitet transportne mehanizacije i dizalica 
i primjena montažnošti ne samo na elemente kon¬ 
strukcije, već i na sve elemente oplate, skele, i 
armature. 

Međutim, forsiranje montažnog općeg izvođe¬ 
nja pod svaku cijenu može dovesti do neželjenih 
posljedica ako se detaljno ne prouče i sve speci¬ 
fičnosti gradilišta. Već pri razradi organizacije 
izvođenja lučnih skladišta u Kutini izvođaču se 
nametnuo problem izrade i montaže lukova, zbog 
specifičnih uvjeta na tom gradilištu. Kako su se 
sva tri objekta gradila paralelno (što je diktirano 
rokovima) korištenje prostora sa strana objekata je 
onemogućeno, a za taiko glomazne elemente lukova 
prostor unutar objekta je suviše skučen, uzevši u 
obzir i potrebu ovih skladišta za preko 2200 kom 
armirano-betonskih montažnih elemenata ispune 
konstrukcije. 

Na takvom se gradilištu moglo unaprijed pret¬ 
postaviti, da će biti istovremeno forsirane i ostale 
građevine oko skladišta, kao što su: pogonske zgra¬ 
de, transportni mostovi, gradnja plinovoda, vodo¬ 
voda, kablovski kanali, kanalizacija, ceste i željez¬ 
nica, a najveći dio radova prema rakovima izgrad¬ 
nje trebao je početi i završiti između dva zimska 
perioda 1967. godine. 

Iz poznatih svojstava gline, koja je sastavni dio 
postojećeg tla, da uz prisustvo vode mijenja volu¬ 
men (buja), proizlazila je potreba za ugradnjom 
velike količine tamponskog sloja, šljunka, kako bi 
se osposobio teren za manevriranje teških dizalica 
i transportnih sredstava, jer projektom predviđeni 
tampon i (betonska podloga za nošenje tereta uskla¬ 
dištene robe ne bi izdržali i opterećenje mehaniza¬ 
cije za montažu. 

Nije izmakla ni mogućnost betoniranja lukova 
u horizontalnom položaju što iziskuje potrebu do¬ 
davanja montažne armature ili izrade posebnih na¬ 
prava za dizanje, jer treba uzeti u obzir rad luka 
prilikom okretanja iz horizontalnog u vert : kalni 
položaj, kada će on, prihvaćen na dva mjesta i oslo¬ 
njen na krajevima, raditi kao kontinuirana greda 
s tri raspona. Uz povećani postotak armature u ta¬ 
kvom presjeku, mogućnost ugradbe betona bila bi 
otežana s obzirom na traženi kvalitet i čvrstoću. 

Uzevši u obzir, između ostalog, i okolnost da se 
radi o statički određenom sistemu, prišlo se pripre¬ 
mama za betoniranje luka na licu mjesta. 

Zbog potrebe gradilišta za velikim količinama 
kvalitetnog betona bili su ostvareni uvjeti za orga¬ 
nizaciju velike mašinske proizvodnje i mogućnosti 
prevoza betona automiješakcama. Kako su skladi¬ 
šta isključivo od armiranog 'betona, a svi elementi 
»nježnih dimenzija«, zbog agresivnog djelovanja 
na beton spojeva soli dušične kiseline (od kojih je 
najaktivniji amonijev nitrat) opravljanje i ugradba 
betona podvrgnuti su izvanrednom režimu. U tom 
smislu postoje najosnovnija pravila kojih se tre¬ 
balo pridržavati: glatka oplata, količina cementa 
min 350 ,kg/m 3 , pravilan izbor granulometrijskog 
sastava, vibriranje i njega, plastična konsistencija 


s vodocementnim faktorom najviše 0,50. Nije su¬ 
višno primijetiti da kod ovakvih objekata glatka 
oplata može jedino u potpunosti zadovoljiti estet¬ 
ske efekte. 

Pri izvedbi temelja naročitu pažnju je trebalo 
posvetiti iskopu, zbog karakteristike tla ,i konkav¬ 
nom dijelu temeljnog zgloba, zbog tražene tačnosti 
visinskog i tlocrtnog položaja čaure. Iskop se obav¬ 
ljao neposredno prije betoniranja stope temelja. U 
slučajevima kada je zbog oborinske il'i podzemne 
vode dolazilo do raskvašenja dna iskopa, temeljna 
jama je produbljivana a iskopani dio zamjenjivan 
s betonom MB-70 (ili MB-160 budući da je geolo¬ 
škim ispitivanjima konstatirana mogućnost pojave 
slojeva organskog porijekla). Kontrola u tom smje¬ 
ru je obavljana po metodi Kiinzella (kinetička 
energija) zabijanjem čeličnog štapa, te je iz odre¬ 
đenog profila štapa, dubine prodiranja, broja uda¬ 
raca, određivana približna nosivost ispitivanog slo¬ 
ja. Temeljni dio zgloba izveden je pomoću limenih 
šablona čime je bila zagarantirana tačnost od + 5 
mm. 

Iako je montaža lukova otpala, montiranje svih 
ostalih elemenata, prosječnih težina po 2,5 t, obav- 

ljano je kranom »Libher«, čija je staza montirana 
po unaprijed izbetoniranim tračnim temeljima 
skrepera, tako da bi njegovim akcionim radij usom 
bila zahvaćena sva mjesta montaže, a da ne dođe 
u pitanje nosivost. 

Za potrebe ovih skladišta izrađeno je preko 
2200 kom armirano-betonskih montažnih elemena¬ 
ta, zbog čega je bilo neizbježno da se dio elemenata 
izvede za nepogodna vremena, zaparivanjem u za¬ 
tvorenom prostoru; tom prilikom su potvrđena već 
iz prakse poznata iskustva s tog područja. Monta¬ 
ža armatura za sve elemente je obavljana na po¬ 
sebnim platformama, te je za pojedini elemenat 
bila ikao gotov kostur postavljana u kalupe (opla¬ 
tu). Montažni elementi isu betonirani u horizontal¬ 
nom položaju u serijama kalupa, koji su se sastojali 
od montažnih stranica i fiksnih podova. Rad s tak¬ 
vim elementima predstavlja vrlo osjetljiv posao 
zbog velikih dimenzija i tankih stijenki i potrebne 
tacnosti zbog montaže (si. 5). 

S izvjesnim gubicima se moralo računati, ali uz 
potrebnu pažnju pri svakoj fazi rada: izradi oplate, 
postavi armature betoniran ja, njezi betona, vađe¬ 
nju iz kalupa, transportu i montaži, ti gubici su 
svedeni na minimum. Vađenje elemenata iz kalupa 
zavisilo je, osim o vremenskim prilikama, i o nači¬ 
nu vađenja, pa su u tu svrhu u elemente ubetoni- 
rane kuke od betonskog željeza po statičkoj shemi, 
tako da pri dizanju nastupe što manji momenti 
savijanja. Za pogodna vremena elementi su vađeni 
drugi dan nakon ibetoniranja, te slagani, bili su 
podvrgnuti daljnjoj njezi polijevanjem vodom (si. 
2). Po isteku roka potrebnog za postizanje montaž¬ 
ne čvrstoće, što je kontrolirano, elementi su monti¬ 
rani u konstrukciju. 

Na gotovu betonsku podlogu poda skladišta 
montirana je skela za lukove, od čeličnih bešavnih 
cijevi, u paru međusobno ukrućenih montažnim 
prostornim rešetkama, od istih cijevi (si. 4). Svako 
polje između škela služilo je kao prostor za depo¬ 
niranje 36 koim montažnih koritastih nosača za po¬ 
krivanje tog polja. Pri proračunu skele pošlo se 
od principa da sistem bude jednostavan, funkciona¬ 



lan i siguran. Uz pretpostavku: netačnosti izvedbe, 
popuštanja temelja, elastičnog i plastičnog toka 
betona i popuštanja skele i oplate, sistemnoj liniji 
luka dato je nadvišenje. Otpusne naprave vretena 
(amerikaneri) nalazili su se na svim nosivim verti¬ 
kalama i horizontalama, za preuzimanje kompone¬ 
nata djeljujućeg opterećenja. U poprečnom presje¬ 
ku skela se sastojala od nosivog para vertikala i 
horizontala, te radnog dijela, ukupne širine 3 m. 
Na vretena su montirani elementi.oplate: podvlake, 
oblučila i pod, na koji je pomoću instrumenata 
ucrtana osovina luka. Nakon toga moglo se pristu¬ 
piti montaži armature ,koja je za svaki segment 
luka bila posebno složena na odgovarajućoj skeli 
pri zemlji, s zakrivljenošću kao što dolazi u kon¬ 
strukciju (si. 3). Poduzete su odgovarajuće mjere 
da se talko vitak armatumi kostur (dužina 24 m, i 
težina 2,2 t) pri dizanju ne razveže. Simetrična ar¬ 
matura luka sastojala se od 28 kom betonskog že¬ 
ljeza 0 22 mm u presjecima najvećih momenata. 
Zbog potrebne dužine armatura je bila nastavljana 
elektro varenjem na sučeljak, pomoću aparata 
»Shlatter« u određenim presjecima prema rno- 
mentnom dijagramu. Nakon montaže armature di¬ 
zana je montažna bočna oplata izrađena po čvoro¬ 
vima (sekantama). Te oplate je trebalo izraditi 
znatno manje negoli oplate podova, jer se ona može 
skidati 24 sata nakon ibetoniranja. 

Tjemeni zglob je izveden pomoću kalupa u obli¬ 
ku okvira, u koji je smještena olovna ploča (s do¬ 
datkom 5% antimona), dimenzija 40 x 30 x 1,5 cm, 
obložena bakarnim limom debljine 2 mm. Reške 
temeljnog zgloba zatvarane su bitumeniziranLm 
plutom. U konkavni dio zgloba ubetonirana je čau- 
ra od čelične bešavne cijevi, dužine 20 cm, d = 5 
mm, 0 = 40 mm, u koju ulazi trn od betonskog 
željeza 0 32 mm (računat na r-napon), ubetoniran 
u konveksni dio zgloba. Pri zglobovima su dijelovi 
luka armirani mrežastom armaturom 0 8 mm 
(5x5 cm), u 10 nizova na rastojanju od 5—10 cm. 

Zbog ostvarenja simetričnog opterećenja skele i 
oplate luk je betoniran obostrano, ručno, <uz nabi- 

janje pervibratorima 0 35 mm. Sastav betona: 
agregat, franfcciomiran, Novo Čiče: 0 0 — 1 mm — 
22%, 1—4 mm — 23%, 4—8 mm — 20% i 8—16 mm 
— 35%. Odnos doziranja: 1 : K : W = 1 : 4.56 : 0,46. 
Cement: PC — 350 — 15 p sa 450 kg/m 3 , k(3pr 10 j> 300 
kg/cm 2 k(3 P r 28 = 35 0 (4 0 0) kg/cm 2 . 

Taj način betoniranja diktirao je, neizostavno, 
dodatne elemente skele koji bi spriječili tendenciju 
odizanja tjemena luika. Nakon betoniranja luka i 
skidanja bočne oplate izveden je rubni elemenat 
i montirane armirano-betonske tjemene grede koje 
su preuzele ulogu montažnih rešetki skele. Rešetke 
su odmah demontirane kranom da bi bila dostupna 
korita deponirana u tom polju. Kada su korita 
montirana, spojnice su zalijevane parcijalno, da se 
smanji dužina izvijanja luka i mogućnost pojave 
pukotina poslije otpuštanja skele, kada konstruk¬ 
cija najintezivnije radi. Time je onaj dio rada na 
jednom polju bio gotov, koji omogućuje da se pre¬ 
đe na izradu slijedećeg polja. Postignuta brzina 
rada je 6 dana po jednom polju na svakom skla¬ 
dištu, od Ikojih svako ima po 18 polja. Skela je ot¬ 
puštana nakon 10—20 dana, zavisno o temperaturi 
i vlažnosti zraka te rezultatima ispitivanja prob¬ 
nih kocki (kppr 10 ^ 300 kg/cm 2 ), tako da se počelo 
postepeno od mjesta najvećih deformacija, kao što 
se to radi na skelama sa više oslonaca. 

Da bi postojao stalan uvid u vertikalne i hori¬ 
zontalne pomake temelja, prethodno su snimljeni 
svi reperi i markacije osovina. Dijagrami dosada¬ 
šnjih snimaka pokazuju da su hirozntalni pomaci 
neznatni prema vertakilnim, a deformacije lukova 
u tjemenu u granicama proračunskog nađvišenja 
sistemne linije. 

Na zahtjev izvođača IGH je ispitao koritaste 
pokrovne nosače, opterećenjem do sloma radi odre¬ 
đivanja koeficijenta sigurnosti. Ispitivanje je oba¬ 
vljeno na po jednom uzorku od 2 postojeća tipa, 
odabranih iz serija ikoje isu pokazale nešto lošije 
rezultate. Starost uzoraka bila je 134 dana, odnos¬ 


no 35 dana. Izmjerene dimenzije probnog elementa 
odgovarale su nominalnim. 

Sastav betona: agregat — frakcioniran — Novo 
Čiče, 0 0—1 mm —- 15%, 0—4 mm —- 35%, 4—8 
mm 20%, 8—-16 — 30%. Cement: Podsused PC — 
350 — 15 p, 350 kg/m 3 , vodocementni faktor: 
W = 0,50, obradivost: plastična, predviđeno: 
MB-300. 

Probno opterećenje je provedeno postepenim 
nanošenjem tereta po fazama, do sloma. Da bi se 
dobilo slično stanje oslanjanja elemenata kao u 
konstrukciji, na ležajevima su postavljena plosna 
željeza šir. 6 cm. Nosač je tretiran (kao prosta greda 
(statički račun). Međutim, u konstrukciji su ti ele¬ 
menti nagnuti pod raznim kutevima (od 25° navi¬ 
še), zavisno o nagibu parabole, a osim toga su i ela¬ 
stično upeti; prema tome je reduciran koeficijent 
opterećenja. Kao teret je uzet cement u vrećama 
po 50 kg. Progibi su mjereni mikrourama osjetlji¬ 
vosti 1/100 mm, postavljenim u sredini raspona i 
na krajevima. 

U trećoj fazi je dostignut teret predviđen stati¬ 
čkim računom. 24 sata nakon od terećenja, mikro- 
ure su pokazale veličinu plastičnih deformacija, 
koje su iznosile oko 20% ukupnog progiba. U toj 
fazi opterećenja pokazale su se prostim okom ne¬ 
vidljive pukotine na uzdužnim rebrima nosača. 
Nakon ponovnog nanošenja tereta, u osmoj fazi, 
došlo je do naglog povećanja progiba i otvaranja 
pukotina, što se može dkvalificirati kao slom. 

Proračun progiba sadržava teoretski progib uz 
pretpostavku punog betonskog presjeka, i progifo 
uz pretpostavku presjeka s pukotinama pri počet¬ 
ku pokusnog opterećenja, koje (sigurno) utječu na 
veličinu progiba. 

Prema uzancama naših i stranih propisa oba 
nosača su pokazala da su plastični i trajni progibi 
kao i veličine vlasastih pukotina u skladu s dozvo¬ 
ljenima. Koeficijenti sigurnosti su iznosili: za 
Kl = 2,25, a za KII = 2,75 (K đop = 1,8, po Sovjet¬ 
skim propisima). 


GRAĐENJE SILOSA S KLIZNOM OPLATOM POMOĆU 
HIDRAULIČKIH DIZALICA 

Ing. Bruno Margitić, GP »Tehnika« — Zagreb 


1. Uvod 

Pitanje mehanizacije i automatizacije procesa 
klizanja kod građenja silosa i sličnih konstruk¬ 
cija predstavljalo je za projektante i konstruktore 
složenu zadaću. Iako je sama ideja građenja kliz¬ 
nom oplatom poznata već gotovo 60 godina, prošao 
jerelativno dugi vremenski period do izvođenja 
tih konstrukcija pomoću suvremene automatizi- 
rane opreme, gdje se u potpunosti isključuje ručni 
rad pri podizanju oplate. 


U članku će se prikazati oprema za jednu me¬ 
haniziranu i automatiziranu kliznu oplatu švedske 
firme AG Byggforbattring iz Stockholma, obično 
poznatu kao sistem Concretor-Prometo. Firma AG 
Byggf6rbattring počela je s konstruiranjem i ispi¬ 
tivanjem prvih hidrauličkih dizalica odmah poslije 
II svjetskog rata, pa se već 1949. godine izgradnja 
stambenih građevina u Stookholmu i Goteborgu 
izvodila kliznom oplatom pomoću hidrauličkih di¬ 
zalica. Danas sistem Coincretor-Prometo predstav¬ 
lja najnapredniju opremu za podizanje klizne op- 


Br. 12 god. XIX — 1967 


Margitić: Građenje silosa 


435 


late, a koristi se u preko 30 zemalja svijeta, uklju¬ 
čujući i SAD. 

U Sovjetskom Savezu prvi puta bilo je upo- 
trebljeno mehanizirano podizanje klizme oplate 
1951. godine pomoću dvocilindričnih hidrauličkih 
dizalica. 

U našoj zemlji prvi puta je izgrađen silos mo¬ 
dernom opremom u Ptuju, osmerokutnog oblika 
ćelija, pomoću pneumatskih dizalica talijanske 
firme Same iz Milana (proljeće 1967, si. 1). Radove 
je izvodilo građevno poduzeće »Gradiš« iz Ljublja¬ 
ne. 1967. i zagrebačka poduzeća »Industrogradnja« 
i »Tehnika« započela su izgradnju silosa u Valpo¬ 
vu i N. Gradiški sistemom Concretor-Prometo. 

Prema načinu predaje i ostvarivanja sile podi¬ 
zanja poznati su električni, hidraulički i pneumat¬ 
ski sistemi, osim već poznatih mehaničkih dizalica 
na ručni pogon. Danas se najčešće upotrebljavaju 
hidraulički sistemi, uglavnom zbog ipoznatih ka¬ 
rakteristika nestišlj ivosti tekućina (ulja). Tako se 
mogu ostvariti kompaktne, malogabaritne dizalice 
velikih nosivosti. Osim toga, zahvaljujući nestišlj i- 
vosti tekućina, impulsi u cijevovodu i dizalicama 
predavaju se istovremeno i bez trzaja. Hidraulič¬ 
kim sistemom omogućuje se lagano upravljanje 
postojećim agregatima, jednostavno uključivanje i 
isključivanje, osiguranje od preopterećenja i os¬ 
tvarivanje automatizacije cijeloga sistema. 

I pneumatske dizalice (si. 2) imaju nekih pred¬ 
nosti, kao npr. nezavisnost rada u odnosu na tem¬ 
peraturu okolnog zraka, a osim toga ne trebaju 
povratnih cijevovoda. Međutim, dosta se teško rje¬ 
šavaju problemi hermatizacije i automatilke. Stiš- 
najvanje zraka izaziva udarno djelovanje na di¬ 
zalice, što nije povoljno, a ublaživanje udarnog 
djelovanja u zračnom sistemu se rješava uz velike 
teškoće, pa se veoma rijetko primjenjuje pri gra¬ 
đenju kliznom oplatom. 

2. Hidraulički s'.stem podizanja klizne oplate 

Hidraulički sistem podizanja klizne oplate dje¬ 
luje na principu zatvorenih spojenih posuda, a sa¬ 
stoji se iz ovih osnovnih dijelova: hidrauličkih di¬ 
zalica, pumpnih stanica, kontrolno-razdjelnog di¬ 
jela koji raspoređuje i regulira kretanje ulja, i 
transportnog dijela koji se sastoji iz cijevovoda i 
armature, a sjedinjava pumpne stanice s kontrol- 
no-razdjelnim dijelom i dizalicama. 

Princip djelovanja hidrauličkog sistema za po¬ 
dizanje klizne oplate pokazan je na si. 3. Pri po¬ 
dizanju kl : pa (1) prema gore u nižem dijelu cilin¬ 
dra (2) stvara se pod tlak uslijed čega ventil (4) 
ostaje u svojem gnijezdu, a ventil (3) biva povu¬ 
čen prema gore i propušta ulje iz rezervoara (5) u 
niži dio cilindra (2). Pri spuštanju klipa (1) prema 
dolje ventil (3) pod djelovanjem pritiska ulja, koje 
se nalazi u nižem dijelu cilindra, pada u svoje gni¬ 
jezdo, otvara se ventil (4) i ulje počinje teći u cije- 
vovođ. Za izravnanje pulzirajućeg toka ulja i za¬ 
štite od hidrauličkih udara u hidrosistemu, cijevo- 
vod koji ide od pumpe prolazi kroz zračni amor- 


tizator (7) čiji je volumen na % ispunjen zrakom. 
U višem dijelu nalazi se manometar (8) radi kon¬ 
trole pritiska u hidrosistemu. 

Ulje pod pritiskom ulazi u cilindre (10) i svo¬ 
jim ih pritiskom premješta zajedno s oplatom, a 
klipovi (11) zahvaljujući specijalnoj konstrukciji 



SI. 1: Silos u Ptuju, prvi silos u Jugoslaviji izveden 
modernom opremom pomoću pneumatskih dizalica 



SI. 2: Pneumatska dizalica talijanske firme Same 
iz Milana 

SI. 3: Shema hidrauličkog sistema podizanja klizne oplate 


zahvaćaju podupirače (cijevni ili puni okrugli šta¬ 
povi) i ostaju na mjestu. 

Rad pumpi produžuje se do časa kada se svi 
cilindri u potpunosti ispune uljem i kada zauzmu 
krajnji položaj prema gore iza čega se pumpe is¬ 
ključuju, a razdjelni sistem (9) prebacuje se na po¬ 
ložaj kojim se ulje iz dizalica pomoću cij evo voda 
vraća u rezervoar. 

Zahvaljujući specijalnoj konstrukciji dizalica, 
oplata u vrijeme vraćanja tekućine u rezervoar 
ostaje na podignutoj visini. Kada svi klipovi (11) 
pod djelovanjem povratnih opruga (12) zauzmu 
krajnji gornji položaj, razdjelni sistem se preba¬ 
cuje na propuštanje ulja k dizalicama s istovreme¬ 
nim zatvaranjem povratnog cijevovoda, poslije če¬ 
ga se uključuju pumpe i ciklus podizanja oplate se 
ponavlja. 

Ventil (13) daje mogućnost da se isključe iz ra¬ 
da dijelovi cijevovoda. Pomoću ventila (14) iz hi- 
drosistema se ispušta zrak. Sigurnosni ventil (15) 
podržava zadani pritisak u sistemu i osigurava ga 
od preopterećenja. 

3. Oprema za podizanje klizne oplate 

Oprema za mehanizirano i automatizirano po¬ 
dizanje klizne oplate sastoji se iz (si. 4): dizalica s 
mjeračima nivoa, pumpe i opreme za automatsko 
uključivanje i isključivanje cijevovoda, jarmova, 
podupirača, i klizne oplate (oplata za stijenke, re- 
menata, radnog poda, viseće vanjske i unutrašnje 
skele). 

Dizalice 

Dizalice su hidraulične tipa 601, a predstavlja¬ 
ju modificiranu i poboljšanu konstrukciju dizalice 
tipa 501 s istim načinom podizanja, dužinom hoda 


i promjerom podupirača (si. 5). Normalna nosi¬ 
vost dizalice iznosi 3.000 kg kod 100 kg/cm 2 hid¬ 
rauličnog pritiska. Dozvoljava se kratkotrajno pre- 
opterećenje od 100°/o ukoliko to ostale okolnosti 
dozvoljavaju. Dužina hoda dizalice je 25 mm, a 
podupirači su maksimalnog promjera 27 mrm 

Osnovni sastavni dijelovi dizalice su ovi (si. 6): 
hidraulički cilindar (11), tijelo dizalice s konusnim 
kućištem i pomičnim klinastim čeljustima (23), ko¬ 
nusno kućište i nepomične klinaste čeljusti (25), i 
mjerači nivoa. 

Hidraulički cilindar sadrži: čep klipa (13) s ko¬ 
jima je kruto povezan vrat klipa (5), poklopac ci¬ 
lindra spojen s plaštem cilindra (6), brtvilo od filca 
(7), dno cilindra (8), dva klipna brtvila (9), oprugu 
(10) i jednu klipnu ploču (12). 

Tijelo dizalice sadrži konusno kućište (15) s kli¬ 
nastim čeljustima (16) čiji je hod prema gore ogra¬ 
ničen maticom (14). Klinaste čeljusti sastoje se od 
6 nazubljenih klinova koji su fiksirani pomoću op¬ 
ruge (21). Klinovi leže na pločici (20) a prema gore 
se potiskuju povratnom oprugom (22). 

Konusno kućište (25) s nepomičnim klinastim 
čeljustima (16) sadrži također 6 nazubljenih kli¬ 
nova koji su preko cijevne vodilice položeni na op¬ 
rugu (27). Hod dizalice preko matice (26) prenosi 
se na jaram i kliznu oplatu. 

Penjanje dizalice po jednom glatkom podupi¬ 
raču je moguće jer se klinaste čeljusti mogu po¬ 
dizati samo prema gore. Kada je pumpa isključena 
odnosno kada dizalice nisu pod pritiskom, vise di¬ 
zalice i jarmovi s kliznom oplatom na nepomičnim 
klinastim čeljustima (25/16) koji zahvaćaju podu¬ 
pirače. Kod uključivanja pumpe i kada ulje ulazi 
u cilindar (11) klipni čep je pritisnut prema dolje. 
Taj se pritisak prenosi preko konusnog kućišta (15) 
na pokretne klinaste čeljusti (16) koje čvrsto za- 

hvaćaju podupirače. Kako ulje i dalje ulazi u ci¬ 
lindar (11) pritišće i prema gore, pa se cilindar, i 
;s njim pomoću navoja čvrsto povezano tijelo ci¬ 
lindra (23) s konusnim kućištem i nepomičnim kli¬ 
nastim čeljustima (25), podiže. Pri tom se ujedno 
podiže jaram i klizna oplata, a povratna opruga 
(22) se sabija. 

Kada se pumpa isključi, ulje iz cilindra istje¬ 
če i zahvaljujući nepomičnim klinastim čeljustima 
(25/16) dizalica s jarmom i oplatom ostaje na po¬ 
dignutom položaju. Pomične klinaste čeljusti osta¬ 
ju neopterećene i povratna opruga (22) podiže ko- 
nusno kućište (15) s čeljustima (16) i klipnim če¬ 
pom (13) u položaj za naredni hod dizalice. Istovre¬ 
meno ulje iz cilindra (11) istječe u uljni cijevovod 
i dalje u rezervoar pumpe. 

Dizalice su građene za jednakomjeran hod od 
25 mm. Kod pravilno održavanih dizalica i stalnog 



SI. 4: Presjek jedne normalne klizne oplate s opre¬ 
mom za mehanizirano i automatsko klizanje: (1) 
cijevovod, (2) nastavak podupirača, (3) cijevni po¬ 
dupirač, (4) dizalica s mjeračima nivoa, (5) zaporna 
slavina, (6) greda jarma, (7) impulzator, (8) visoko- 
tlačna uljna pumpa, (9) remenata, (10) oplata, (11) 
stupovi jarma, (12) viseća radna skela 


promjera podupirača, praktični se postiže uvijek 
jednaka veličina hoda od 23 mm kod opterećenja 
od cca 2500 kg. Često se dešava da su dizalice raz¬ 
ličito opterećene, pa varira i veličina hoda. Ovo se 
odstupanje automatski ispravlja u toku klizanja na 
svaka 0,5 m pomoću mjerača nivoa. 

Prema navodima proizvođača dva su osnovna 
nedostatka koji se mogu pojaviti u vrijeme kon¬ 
tinuiranog klizanja: dizalice ne brtve dobro, pa 
dolazi do probijanja ulja u donje dijelove i na plašt 
dizalice ili je visina hoda mala ili nikakva. Obje 
se osnovne greške otklanjaju na različite načine. 

S dizalica se poslije svakog klizanja moraju od¬ 
straniti nečistoće, a klinovi se čiste rotiraj ućim če¬ 
ličnim četkama i petrolejom. Nakon čišćenja kli¬ 
nove se treba premazati uljem. Poslije cca 60—- 



tip 601 s mjeračem nivoa 6: Presjek dizalice 

SI. 7: Mjerač nivoa 


80 m klizanja dizalice se potpuno rastavljaju i na¬ 
kon pregleda svakog dijela pristupa se eventual¬ 
nom brušenju zubi (klinastih čeljusti. 

Mjerač nivoa postavlja se na podupirač iznad 
dizalice (si. 7) a sastoji se iz dva dijela: matice (1) 
i vilice (2). Da se mjerači mogu fiksirati na pod¬ 
upirač, matica i donji dio vilice snabdjeveni su vij¬ 
kom za pritezanje. 

Kod prvog postavljanja dizalica, na podupirače 
se postavljaju i mjerači nivoa, s time da se matica 
postavlja s gornje strane vilice i fiksira vijkom. 
Odmah zatim podiže se i vilica s donjim krajem do 
matice i fiksira vijkom. Prilikom podizanja diza¬ 
lice po podupiraču vrat klipa (5) je onaj dio, koji 
spriječava daljnje podizanje dizalice, odnosno ko¬ 
nusnog kućišta s pomičnim klinastim čeljustima 
(15/16). Na taj se način isključuje dizalica iz rada 
i podizanje prestaje. Ovim se načinom može oba¬ 
viti kontrola horizontalnosti na svakih 0,5 m jer 
se isključuju iz rada dizalice kojima je hod veći 
od ostalih. Kada sve dizalice dosegnu visinu do¬ 
njeg dijela vilice mjerača, oni se podižu na novu 
visinu odnosno za 0,5 m — koliki je hod mjerača. 
Poželjno je jednom dnevno instrumentom kontro¬ 
lirati horizontalnost mjerača. Prema tom se ovim 
postupkom automatski regulira horizontalnost či¬ 
tave klizne oplate. 

Pumpa 

Pumpa je tipa HTP-5 klipna kapaciteta 5 l/min. 
Volumen rezervoara je 25 1. Radni pritisak je 50 


—150 kg/cm 2 , a maksimalni kratkotrajni 200 
kg/cm 2 . Pumpu pokreće elektromotor od 2 PS. 
Broj okretaja pumpe iznosi 1400 o/min. Jedna 
pumpa opskrbljuje cca 120 komada dizalica. Sama 
pumpa (SI. 8) sastoji se iz elektromotora, uljne 
pumpe, rezervoara, automatsko-propusnog ventila, 
filtera za ulje i manometra. Pri uključivanju u rad 
pumpa usisava ulje iz rezervoara koje preko au¬ 
tomatskog ventila, cijevovoda i manometra potis¬ 
kuje prema dizalicama. U cilju reguliranja priti¬ 
ska, pumpa je snabdjevena regulacionim ventilom. 

Obično se pumpe prilikom isporuke baždare na 
pritisak od 120 kg/cm 2 , koji se može regulacionim 
ventilom povisiti. Ostvareni pritisak zavisi i o vis- 
kozitetu ulja kao i vanjskoj temperaturi. Kod bi¬ 
ranja pritiska, koji je veći od 120 kg/cm 2 , treba 
voditi računa i o dijelovima opreme na koje se 
ovaj pritisak prenosi, a to su dizalice i podupi¬ 
rači, koji bi se mogli znatno trajno preopteretiti, 
što je nedozvoljeno. 

Pri uključivanju motora pumpe u rad opaža se 
lagano podizanje kazaljke manometra. Kada se ka¬ 
zaljka umiri vjerojatno je dostignuta veličina pri¬ 
tiska kojim se može podizati oplata. Nakon podi¬ 
zanja dizalica na visinu hoda naglo poraste priti¬ 
sak na manometru i to na veličinu baždarenog 
pritiska pumpe. Taj je pritisak obično za oko 20 
kg/cm 2 veći od potrebnog radnog pritiska. U tom 



SI. 8: Visokotlačna uljna pumpa HTP 5 

SI. 9: Impulzator 

času pumpa se isključuje i ulje ističe povratnim 
cijevovodom u rezervoar pumpe. Vrijeme isticanja 
zavisi o viskozitetu ulja, broju dizalica i dužini 
cijevovoda, a iznosi cca Ys do % radnog vremena 
pumpe. Pumpa se ne smije ponovo uključiti prije 
nego što povratna opruga dizalice ne istisne ulje 
iz cilindra. Prema prospektu proizvođača treba 
upotrebljavati motorno ulje viskcziteta SAE 10W 
do SAE 40W odnosno za temperaturu zraka od 
—10°C do +40°C. 

Radni proces uključivanja i isključivanje pum¬ 
pi je potpuno automatiziran. Vremenski interval 
između svakog podizanja može se regulirati, a to 
znači da se može odabrati povoljna brzina klizanja 
u zavisnosti od radnog procesa (kod početka kli¬ 
zanja brzina je mala, a nakon 5—6 sati od po¬ 
četka betoniranja jednaka je zadanoj brzini). 

Na si. 9. pokazan je impulzator kojim se može 
regulirati brzina klizanja jednostavnim okretanjem 
brojčanika. Brzina je 

h • 60 

v = - 

t 

h = hod dizalice u mm 
t = interval između podizanja u min. 

Ako odaberemo t = 8 min dobivamo brzinu kli¬ 
zanja v = 18,75 cm/sat. 

C i j e v o v o d 

Zadatak cijevovoda je transport ulja od pumpe 
k dizalicama i nakon podizanja povrat ulja od sva¬ 
ke dizalice do rezervoara pumpe. Cijevovod i ar¬ 
matura moraju preuzeti pritisak od najmanje 200 
kg/cm 2 . Cijevovod je horizontalan, zatvoren s od¬ 
vojcima od svake dizalice. Cijevovod je od bešavne 
hladno-vučene cijevi promjera 16 mm, s stijenka- 
ma debljine 1,5 mm, ili od armirane gume (radni 
pritisak 275 kg/cm 2 , probni 550 kg/cm 2 i prekidni 
od 1100 kg/cm 2 ) s unutarnjim promjerom od V 2 "■ 

Jarmovi 

Kao i kod drvenih jarmova i čelični su jarmovi 
jedan od najvažnijih dijelova opreme za kliznu 


oplatu. Osim toga i njihova je zadaća jednaka: sje¬ 
dinjuje kliznu oplatu svih ćelija, preuzimaju pri¬ 
tisak svježe uloženog betona i prenose na oplatu 
silu podizanja koja se ostvaruje dizalicama. Jar¬ 
movi su čelični (si. 10) a sastoje se od greda i stu¬ 
pova. Grede su dvostruki profili [ 12, dužine 1000 
mm. Stupovi su vareni T nosači s ispunom, kon¬ 
struirani tako da mogu preuzeti nastupaj uće op- 



Sl. 10: Čelični jaram 



SI. 11: Pogled na jaram s dizalicom za vrijeme 
gradnje 

terećenje. Krajevi stupova snabdjeveni su verti¬ 
kalnim vijcima kojima se kruto vežu stupovi i gre¬ 
de jarmova (si. 11). 

Ukupna visina jarma je 1665 mm. Na stupo¬ 
vima s unutarnje strane privarene su konzolice 
odnosno ležajevi za remenate oplate. Preko tih 
konzolica prenosi se na remenate i dalje na oplatu 
sila podizanja i ostvaruje klizanje oplate prema 
gore. Razmak gornjih ivica konzola iznosi 575 mm, 
pa je otuda fiksiran i razmak remenata. Maksi¬ 
malni razmak unutarnjih ivica stupa iznosi 700 
mm. Ako su remenate i oplata debljine 2 (15 + 
+ 2,5) = 35 cm onda je maksimalna moguća deb¬ 
ljina zida 35 cm. 

Osim standardnih jarmova postoje i čelični jar¬ 
movi složenih konstrukcija: dvostruki, križni i 
kontinuirani, koji se upotrebljavaju pri gradnji 
silosa ostalih presjeka ćelija, i stambenih zgrada. 

Podupirači 

Hidraulične dizalice tipa 601 konstruirane su za 
klizanje po glatkim šipkama punog presjeka ili ci¬ 
jevima. Dizalica tipa 604 nosivosti 6,0 t ima pod¬ 
upirače od pune šipke 0 32 mm. Kod klizanja 
podupirači su opterećeni na pritisak, a smješteni 
su u osima stijenki ćelija. Svojim se početkom osla¬ 
njaju na temeljnju ploču i produžuju pomoću spe¬ 
cijalnih nastavaka na čitavu kliznom oplatom iz¬ 
vedenu visinu. Za dizalice tipa 601 mogu se upo¬ 
trijebiti podupirači okruglog presjeka s promje¬ 
rom Dmax = 27,0 i Dmin = 24,0 mm. Tolerancija 



SI. 12: Podupirač od cijevi s nastavkom 



SI. 13: Zaštitna cijev podupirača s maticom za 
pritezanje na drugi dio dizalice 


promjera iznosi 0,6 mm i presjeka 0,3 mm, kojom 
se zadržava kružni presjek podupirača. Dužina 
podupirača je 3,0 m za puni presjek i 6,0 m za ci¬ 
jevi. Podupirači moraju biti ravni odnosno s uz¬ 
dužnom osovinom u vertikali. 

Da bi se smanjilo trošenje zubi klinastih čelju¬ 
sti, podupirači trebaju biti građeni od mekanog 
čelika vlačne čvrstoće 37—50 kg/mm 2 , što odgo¬ 
vara sadržaju ugljika od 0,10—0,20%. Pri upo¬ 
trebi moraju biti bez rđe i ostalih nečistoća. 

Kako je već navedeno, za dizalice tipa 601 mo¬ 
gu se upotrijebiti podupirači punog presjeka ili 
cijevi. Podupirači od punog presjeka mogu biti i 
profili betonskog čelika, ali trebaju biti zadovo¬ 
ljeni ovi uvjeti: vertikalnost i konstantnost pre¬ 
sjeka. U konkretnom slučaju upotrebljeni su pod¬ 
upirači od cijevi s promjerom D = 26,75 mm i deb¬ 
ljinom stijenke t = 2,75 mm odnosno hladno vu- 
čene bešavne cijevi. U Švedskoj se izrađuju ove 
cijevi standardnih karakteristika, ali s povišenom 
čvrstoćom. 

Naročitu pažnju treba posvetiti nastavljanju 
podupirača. Na si. 12 pokazana je standardna cijev 

s nastavkom. Dužina nastavka, koji je punog pre¬ 
sjeka, iznosi 40 mm. Nastavak se postavlja do po¬ 
lovice visine u cijev čiji je kraj snabdjeven navo¬ 
jem. Na drugu polovicu nastavka navija se cijev, 
koja se nastavlja. Sličnim postupkom mogu se nas¬ 
tavljati i podupirači punog presjeka. Iako podupi¬ 
rači prolaze sredinom stijenke oni nisu izgubljeni 
i mogu se po završetku klizanja vaditi i upotreb¬ 
ljavati na drugom mjestu (si. 13). To se postiže 
zaštitnom cijevi debljine stijenke 1,0—1,5 mm i 
nešto većeg unutarnjeg promjera od vanjskog pro¬ 
mjera cijevi podupirača. 

Zaštitna cijev se pričvršćulje na donji dio diza¬ 
lice pomoću matice. Cijev se postavlja odmah kod 
postavljanja dizalice i doseže do temeljne ploče. 
Ukoliko je cijev prekratka, treba donji dio podu¬ 
pirača zaštititi ljepenkom da ne bi vezao uz -beton. 
Napredovanjem klizanja ostaju u betonu okru¬ 
gle rupe, koje se obično ne zapunjavaju naknad¬ 
no, a podupirači ne vezuju uz beton jer »izlaze« iz 
zaštitne cijevi nakon cca 6 sati. Nakon dovršetka 
klizanja podupirači se pomoću poluge izvlače iz 
stijenke. 1 , j | 

Obično se ne može izbjeći da izvjestan broj 
podupirača ne prolazi kroz otvore prozora, vrata ili 
kroz velike otvore podruma silosa, dakle, izvan 
betonskih stijenki. Da bi se spriječilo izvijanje 
podupirača treba ih poduprijeti na svakih 40 cm 
odnosno slobodnu dužinu izvijanja ograničiti na tu 
visinu. To se može postići na nekoliko načina. 

Na si. 14. prikazan je metod ikojim se ukru- 
ćuje podupirač kada prolazi kroz otvore manjih 
visina (prozori, vrata). Ako su otvori većih visina, 
što je najčešće slučaj u podrumima silosa, ukru- 
ćenje se postiže ugrađivanjem drvenih (si. 15) ili 
čeličnih (si. 16) stupova na koje su vezani podu¬ 
pirači. Jedan od načina je izgradnja privremenog 
armiranog betonskog stupa (si. 17) koji se nakon 
dovršetka klizanja može srušiti. Međutim u ovom 
slučaju treba voditi računa o veličini stupa, koji 




SI. 14: Ukrućivanje •podupirača od izvijanja kod 


manjih visina otvora 



SI. 15: Ukrućivanje podupirača od izvijanja kod 
većih visina pomoćnim drvenim stupom i prite- 
zanjem 



SI. 16: Ukrućivanje podupirača od izvijanja kod 
većih visina pomoćnim čeličnim stupom i prite- 
zanjem 

SI. 17: Osiguranje podupirača od izvijanja pri¬ 
vremenim armirano-betonskim stupom 


mora biti takvog presjeka da se može svladati sila 
trenja betona i oplate. Ako se usvoji trenje sa 
150 kg/m 2 dobiva se: 

2400.a.b.h = 150 • (2a + 2b) • h 

b 

a = - 

8 b —1 

Debljina betonske stijenke je b = 0,15 m 

pa izlazi da je a = 0,15 m. 

Prema tome stup treba da je presjeka 15 - 75 
cm i s laganom armaturom. Ako je visina stupa 
veća, treba obaviti podupiranje da bi se spriječilo 
izvijanje oko osi manje krutosti. 

Dozvoljena nosivost podupirača treba odgova¬ 
rati nosivosti dizalice koja je, kao što je poznato, 
za dizalicu tipa 601 Pdop = 3000 kg kod hidra¬ 
uličkog pritiska od 100 kg'cm 2 . Iako je presjek 
podupirača poznat, teško je tačno odrediti dozvo¬ 
ljenu nosivost koja zavisi i o nedefiniranoj dužini 
izvijanja podupirača na visini od donjeg ruba 
greda jarma i gornje površine ugrađenog betona. 
Osim ove visine dužina izvijanja zavisi o vremenu 
vezivanja i brzini ugrađivanja betona, debljini i 
armaturi betonskog presjeka itd. 

Broj i raspored dizalica unutar klizne oplate 
može se odrediti, prema dosadašnjim iskustvima, 
na osnovu nosivosti podupirača 0 25 mm od Pdop 
= 3,0 t i cijevi 0 26, 75/2,75 sa Pdop = 2,50 t s tim 
da su jarmovi standardni i da visina od donjeg 
ruba grede jarma do gornjeg ruba oplate bude 
cca 40 cm. 

Kod određivanja očekivanog opterećenja podu¬ 
pirača, a s tim u vezi i dizalica, treba odrediti 
težinu klizne oplate s radnim podom i visećom 
skelom, trenje između betona i oplate kao i ko¬ 
ristan teret na radnom podu (ljudstvo, armatura, 
koncentrirani teret od istresanja betona i si.). 

Kao što vidimo, poznata su sva opterećenja 
osim trenja između betona i oplate, koja su obično 
u granicama od 150—250 kg/m po svakoj stranici 
oplate. Veličina te sile, koja se javlja za vrijeme 
klizanja, zavisi, kao što je poznato, o mnogo fak¬ 


tora a to su kvalitet oplate i betonske smjese, vri¬ 
jeme vezivanja cementa, brzina ugrađivanja beto¬ 
na, debljina stijenke, temperatura itd. Da bismo 
mogli relativno tačno ustanoviti veličinu trenja 
možemo za vrijeme klizanja odnosno podizanja 
oplate očitati na manometru pumpe veličinu hid¬ 
rauličnog pritiska. Radna površina klipa pumpe 
tipa 601 je 30 cm 2 , pa otuda možemo ustanoviti 
ukupnu silu potrebnu za podizanje oplate, dakle 
silu kojom se svladava ukupno vertikalno optere¬ 
ćenje i trenje. Kako je vertikalno opterećenje op¬ 
ćenito poznato (težina klizne oplate i ostalo) mo¬ 
žemo ostatak od ukupne sile dijeliti s ukupnom 
dužinom oplate i dobiti veličinu trenja po m stra¬ 
nice oplate. Ovim se putem može računom pred¬ 
vidjeti veličina tlačne sile u podupiraču za poznati 
razmak jarmova (1,50—2,50 m) koja u svakom slu¬ 
čaju mora imati izvjesnu rezervu do dozvoljenog 
opterećenja. 

Klizna oplata 

Ostaje nam da se još ukratko osvrnemo i da 
ukažemo na neke novosti kod projektiranja i mon¬ 
taže. Kao i u ranijim slučajevima, osnovni mate¬ 
rijal je drvo. Upotreba čelika za oplatu i remenate 
za sada ne dolazi u obzir. Osnovno je odabrati ma¬ 
terijal za oplatu stijenki. To mogu biti daske ili 
ploče ukočenog drveta (si. 18). Pokrivanje oplate 
pocinčanim limom je napušteno iz razloga eko¬ 
nomičnosti i zbog toga što se trenje ne smanjuje 
u značajnoj mjeri. 

Ako se odlučimo za daščanu oplatu onda daske 
treba da budu debljine 28 mm, širine 10—12 cm, s 
razmakom od 2—3 mm i visine 120 cm, iz četinara 
II klase, blanjane i premazane s dva sloja lanenog 
ulja. Na remenatu se vežu priibijanjem s dva čavla 
dimenzija 38/70 mm. 

Ploče iz ukočenog drveta treba da budu mini¬ 
malne debljine 18 mm, a može se uzeti impregni¬ 
rani tvrdi lesonit ili vodootporne šperploče s ob¬ 
rađenom vanjskom površinom (»Bosanka« — Bla- 
žuj). Poželjno je da se i rubovi šperploča obrade u 
tvornici posebnim hidrofobnim sredstvom, da ne bi 
došlo do bubrenja ili čupavosti piljenih stranica. 
Dužina tih ploča je max. 2,0 m, a u konkretnom 
slučaju za ravne stranice osmerokutnih ćelija du¬ 
žina je 1,88 m. 

Remenate su jednostruke, presjeka 10 X 15 cm 
i sa oplatom čine jedan montažni komad na du¬ 
žini stranice ćelija (si. 19). Na prelomima povezuju 
se pomoću dvostrukih obraza debljine 4,8 cm i s 4 
vijka od 5/8” i podložnim pločicama 50 X 50 X 5. 

Treba upozoriti na jednu grešku koja se često 
javlja, a posljedica je navike da se rupe za vijke 
buše pojedinačno na montažnim dijelovima, a tre¬ 
balo bi to činiti tek kad se oplata postavila na 
gradilištu po čitavoj površini neposredno prije kli¬ 
zanja i nakon što je obavljena kompletna kontro¬ 
la dimenzija i konusnosti oplate. Ako se ne radi 
ovim redoslijedom sav je trud oko projektiranja i 
izvedbe oplate uzaludan. 

SI. 19: Povezivanje montažnih komada oplate dvo¬ 
strukim obrazima i vijcima 

Da bismo osigurali konusnost oplate treba opla¬ 
tu izvesti u nagibu i to tako da je gornji dio širine 

14.5 cm a donji 15,5 cm, pa se debljina stijenke 
mjeri u sredini visine oplate (si. 20). To se postiže 
ugrađivanjem ploče od tvrdog lesonita debljine 

2.5 mm kod gornje remenate uz uslov da su unu¬ 
tarnje stranice remenata u vertikalnoj ravnini. Ako 
se radi s oplatom od šperploča, treba osigurati tra- 
pezni oblik tih ploča odnosno donja širina ploče 
treba da bude nešto manja od gornje. 

Nosači radnog poda u velikoj ćeliji projektirani 
su kao obični gredni nosači od dvostrukih ili jed¬ 
nostrukih platica debljine 4,8 cm i visine 22 cm, 
što odgovara korisnom opterećenju od 250 kg/m 2 
i koncentriranom teretu od 0,5 m 3 betona (si. 21). 
Nosači se polažu na remenate oplate. Za razliku od 
ranijih rešetkastih nosača (4 ikom za jednu ćeliju) 


SI. 20: Konstruiranje konusnosti oplate 



sada imamo 5 grednih nosača (3 dvostruka i 2 jed¬ 
nostruka), što daje veliku uštedu u drvetu. Preiko 
nosača radnog poda polažu se platice dimenzije 
4,8 cm, 


120 

Raspored jarmova 

Pri rasporedu i položaju jarmova po tlocrtu 
jedne grupe ćelija treba težiti da svi podupirači 
u procesu klizanja budu opterećeni manje-više jed¬ 
nako. Neravnomjerno opterećenje većega reda mo¬ 
že dovesti do oštećenja oplate i betona, izvijanja 
podupirača i do narušavanja horizontalnosti oplate, 
jer se manje opterećeni podupirači podižu prije. 
Da bismo ,se osigurali od tih nedostataka, treba se 
u projektu rasporeda i položaja jarmova pridr¬ 
žavati ovih načela: a) raspored jarmova treba biti 
na razmaku od 1,50—2,50 m, a položaj jarma takav 
da osigurava lagano postavljanje podupirača od¬ 
nosno izvan mjesta s gustom armaturom; b) opte¬ 
rećenje na radnom podu treba po mogućnosti pre¬ 
nijeti približno jednako na sve podupirače, a s tim 
u vezi odrediti optimalan položaj nosača radnog 
poda; c) osigurati konusnost oplate. Kada se pro¬ 
jektira klizna oplata osnovno je poći od rasporeda 
jarmova, pa tako odrediti položaj dizalica i podu¬ 
pirača. To treba učiniti za bilo koji oblik ćelija 
silosa ili tlocrta objekta koji se gradi kliznom 
oplatom. 

Na si. 22. vidi se raspored jarmova za jednu 
grupu od 4X3 ćelija osmerokutnog prosjeka. S 
obzirom na veći koristan teret, koji se prenosi 
preko nosača radnog poda na izvjestan broj sti¬ 
jenki, uzeti su na tim mjestima udvojeni jarmovi. 
Ukupan broj dizalica iznosi 94 komada ili mje- 
2 34.79 

reno po osi stijenki — = 1,93 m/kom. Taj se 
»0 

broj dizalica približava broju ručnih dizalica od 96 
komada, koliko je bilo potrebno kod klizanja iste 
grupe ćelija. 

Značajna ušteda se postiže rasporedom prema 
si. 23. odnosno s jednom dizalicom u sredini svake 
stijenke. U ovom slučaju treba obaviti kontrolu 
podupirača koji je najviše opterećen nosačem rad¬ 
nog poda. Broj potrebnih dizalica iznosi 79 komada, 
odnosno na 2,34 m/kom. Maksimalno opterećenje 
kritičnog podupirača određuje se iz težine klizne 
oplate i korisnog tereta na radnom podu s dodat¬ 
kom trenja u vrijeme podizanja oplate. 

Kod oba prethodna rasporeda neki podupirači 
prolaze u podrumu silosa izvan stijenki ćelija, pa 
ih treba osigurati od izvijanja. Da bismo izbjegli 
podupiranja, mogu se dizalice rasporediti prema 
si. 24, tako da podupirači prolaze kroz vute u sti- 
jenkama ćelija. Potreban broj dizalica je 62 ko¬ 
mada. Dizalice na obodnim stijenkama (28 komada) 
nose manji teret, jer su raspoređene na razmaku 
od 2,34 m, a preostali broj dizalica (34 komada) 
treba da savlada trenje na dužini osi stijenki od 
2,34 + 1,17 = 3,51 m što je izvan postavljenih nor¬ 
mi. Jarmove srednjih dizalica trebalo bi dopuniti 
dodatnim nosačima i zategama, tako da mogu pri¬ 
hvatiti remenate malih ćelija i oštrih uglova na 
obodnim stijenkama. Proračunom bi trebalo doka¬ 
zati opterećenje podupirača srednjih dizalica, pa 
eventualno upotrijebiti dizalicu tipa 604, nosivosti 


6,0 t, s podupiračima punog presjeka 0 32 mm. Na 
sličan način rješava se raspored jarmova (dizalica 
i podupirača) kod silosa ostalih oblika ćelija ili 
kod bilo kojeg presjeka objekta kojeg izvodimo 
kliznom oplatom. 

4. Ocjena dosadašnjih rezultata 

Prema dosadašnjim iskustvima u izgradnji si¬ 
losa u SI. Požegi i SI. Brodu pomoću hidrauličnih 
dizalica, koje je izvodilo građevno poduzeće »Teh¬ 
nika« dobiveni rezultati pokazuju da je ostvarena 
značajna ušteda na materijalu oplate, manji broj 
radne snage, veća brzina izgradnje, veća tačnost 
izvedbe, i lakši rad radnika u procesu klizanja. 
U odnosu na količinu materijala za kliznu oplatu 
ostvarena je velika ušteda jer je utrošak drvene 
građe kod klizne oplate i ručnih dizalica iznosio 
0,481 m 3 /m, a kod oplate s hidrauličkim dizalicama 
samo 0,158 m 3 /m osi stijenke. Broj radnika u pro¬ 
cesu klizanja smanjuje se za oko 40°/o, a brzina 
izgradnje se povećala na 4,54 m/dan, koliko je izno¬ 
sila brzina klizanja na grupi ćelija silosa u SI. 
Brodu, gdje je ukupna visina objekta od 36,30 m 
svladana za 8 dana. 




SI. 22: Raspored jarmova (dizalica i podupirača) 
za jednu grupu od 4X3 osmerokatnih ćelija. Broj 
dizalica iznosi 94 komada 

SI. 23: Raspored jarmova na grupi ćelija 4X3 sa 
79 komada dizalica 


Međutim treba napomenuti da brzina klizanja 
zavisi, i to značajno, o kapacitetu krana, jer kod 
brzine od 4,50 m/dan i za grupu ćelija od 4X3, 
treba dnevno ugraditi do 120 m 3 betona, a često se 
događa da se brzina klizanja mora smanjiti zbog 
sporosti i nedovoljnog kapaciteta krana. 

Kompletna oprema za mehanizirano i automat¬ 
sko podizanje zahtijeva pažljivi remont dijelova 
hidrosistema, čime se izbjegavaju kvarovi u toku 
rada i produžuje vijek trajanja. Isto tako treba 
osigurati stalan izvor električne energije ili se u 
slučaju potrebe poslužiti vlastitim agregatom, ko¬ 
jega treba postaviti na gradilištu. Na silosu u SI. 
Brodu povremeno se je koristio agregat cd 80 KVA. 

Na osnovu postignutih rezultata možemo reći 
da ovakav sistem izgradnje silosa pokazuje po¬ 




Sl. 24: Raspored jarmova na grupi ćelija 4X3 sa 62 
komada dizalica 


voljne tehničke i ekonomske rezultate, a da će oni 
biti i bolji, a naročito kompletiranjem iskustva 
i primjenom na izgradnji većih i viših objekata. 

PRIMJER SUVREMENOG PROJEKTIRANJA STANOVA 
ZA TRŽIŠTE U ČETVEROKATNOM NIZU 

Ing. Ljubica Balagović, GP »Tehnika« — Zagreb 


Poduzeće »Tehnika« — Zagreb je do sada gra¬ 
dilo pretežno javne i industrijske građevine, a 
manjim dijelom stambene. Prije 4 godine podu¬ 
zeće je započelo masovniju izgradnju stambenih 
objekata. Za prve dvije grupe objekata na Feren- 
šćici i Kunišćaku u Zagrebu poduzeće još nije 
imalo razrađene vlastite projekte. Međutim, prije 
3 godine projektni biro poduzeća započeo je rad 
na izradi projekata stambenih građevina. Osim 
građevina za određene lokacije projektirani su i 
tipski stambeni objekti. 

Izgradnja prva četiri tipska četverokatna niza 
sa stanovima za tržište uskoro će započeti na ras¬ 
kršću Držićeve i Beogradske ulice u Zagrebu. U 
projektnom birou poduzeća razrađene su detaljne 
analize s namjerom da kupcima i korisnicima sta¬ 
nova pruže funkcionalan, kvalitetan, suvremeno 
arhitektonski oblikovan stan uz najniže troškove 
građenja. 

Način građenja 

Poduzeće nema u perspektivi gradnju potreb¬ 
nog 'broja istih (tipskih) stanova koji bi osigurali 
rentabilitet potpuno montažnog sistema. Iz toga 
razloga prišlo se studiranju poboljšanja tradicio¬ 
nalnog načina građenja. Rezultat tih studija je mo¬ 
nolitna nosiva konstrukcija unutar objekta i vanj¬ 
sko lagano ziđe, čiji je cilj da omeđi prostor i 
termički ga izolira. Monolitna konstrukcija su lije¬ 
vani betonski zidovi u veli-koformatnim oplatama 
i armirano-betonske stropne ploče betonirane ta¬ 
kođer na velikoformatnoj oplati. 

Veličina stanova 

Veličina stanova analizirana je na bazi potraž¬ 
nje stanova u Zagrebu i na temelju savjetovanja 
o racionalnoj izgradnji (u Beogradu 1960 i 1963. 
godine). Prema statističkim podacima, iznesenim 
na tim savjetovanjima, u pogledu broja stanovnika 
koji opterećuju jednu sobu -naša zemlja se je nala¬ 
zila na posljednjem mjestu u Evropi. Jugoslavenski 
prosjek je 2,33, -dok je evropski prosjek 1,5 -stanov¬ 
nika na jednu sobu. Ako se uzme da je prosjek 
jugoslavenskog domaćinstva 4,4 člana, onda na 
svaku isolbu dolazi 2,33 člana, i to i -dnevnu i spava¬ 
ću. Sve do prije 3 godine gradilo se u Jugoslaviji 
pretežno dvosobne i manje -stanove. Naročito velik 
broj dvosobnih stanova izgrađen je na području 
grada Zagreba. Iz tih razloga nastala je sve veća 
potražnja za veći-m stanovima. Poduzeće se stoga 
odlučilo za izgradnju stanova s većim brojem soba 
—- 2 1/2-sobne stanove za 3—5 osoba i 3 1'2-sobne 
stanove za 4—6 osoba. Neto površina 2 1/2-sobnih 
stanova je 58,80 m 2 -j- lođa 6,48 m 2 . Neto površine 
3 l/2-®obniih stanova je 71,78 m 2 lođa 6,48 m 2 . 


Broj stanova na stubište 

Analiza broja stanova je kompleksna. Osim 
ekonomičnosti paralel-no su studirani: -konstruktiv¬ 
ni sistem, veličina stana i zvučna izolacija. Nasto¬ 
jalo se i postiglo -da zidovi koji dijele stanove me¬ 
đusobno budu ujedno i nosivi, te da to -budu i 
jedini masivni -zidovi. Takva analiza je pokazala 
da su arhitektonski i ekonomski najpovoljnija rje¬ 
šenja sa -dva stana na stubištu. Time je rješen i 
problem poprečnog zračenja stanova. 

Konstruktivni sistem, materijali i 

način izvedbe 

Kako materijali s kojima će se -graditi nosive 
konstrukcije nemaju povoljna svojstva termičke 
izolacije, odlučeno je da se nosivi konstruktivni si¬ 
stem riješi unutar građevine. Va-njski zidovi su 
nenosivi. Nosiva konstrukcija su lijevani betonski 
poprečni zidovi i armirano-betonske monolitne 
ploče. U uzdužnom smjeru horizontalne sile preu¬ 
zimaju se armiranim jezgrama, koje su preko 
stropnih -ploča -povezane s po-prečnim -zidovima. 
Izvedba betonskih zidova i stropova predviđa se 
sa velikoformatnim oplatama, koje je poduzeće već 
sa uspjehom primjenjivalo na ranije izvedenim 
gradnjama. Oplate zidova su visine sprata i pre¬ 
nose se iz kata u kat, a oplate stropova su dužine 
polovine raspona, te se pomoću fcranova horizon¬ 
talno izvlače ispod gotove stropne ploče i prenose 
u naredni kat. Oplate sadrže potrebnu skelu za 
betoniranje, te sve elemente -koji -su potrebni za 
ugradbu raznih montažnih elemenata. Stropne 
ploče su ravne bez nadvoja i ruba koji bi smetali 
ovom načinu izvođenja. Statički potrebni nadvoji 
sakriveni -su u debljini stropne ploče. 

Raster poprečnih zidova temeljito je prostudi- 
-ran, uzimajući u obzir arhitektonsko rješenje stana 
i potrebnu debljinu armirano-betonske stropne 
ploče (zvučna izolacija). Izrađeno je više varijanti 
projekta -s rasterom od 3,60 m, 4,20 m i 5,40 m. 
Rasteri od 3,60 i 4,20 m ne pružaju arhitektonski 
povoljna rješenja, s onom površinom stana koja 
se nalazi u granicama normativa. Tako smo dobili 
-rezultat -da je kod raspona o-d 3,60 m potrebno 
17,00 m 2 za jednak ležaj a kod raspona od 4,20 m 
treba 12,15 m 2 neto površine za ležaj. Na ra-steru 
od 5,40 m otpada 11,80—12,00 m 2 za ležaj. Količina 
nosivog zida na rasteru od 5,40 -m je manja za 41°/o 
od one na rasponu od 3,60 m i 26,5% od one na 
rasponu od 4,20 m. 

U rasterima od 3,60 i 4,20 m obično pomoćne 
prostorije imadu veću površinu od postojećih nor¬ 
mativa, dok su spavaonice i dnevni boravak istih 
ili približno istih površina. Kod ovih raspona tako- 





SI. 1: Tlocrt jedne dilatacije karakteričnoga kata 

đer je teško pronaći mogućnost za smještaj neke 
manje sobe. 

Raster od 5,40 m osim spomenutih prednosti 
imade i tu prednost -da su otaodni zidovi stanova 
ujedno i zvučni izolatori. Kod ovog konstruktivnog 
sistema i rastera arhitekt ima neograničene moguć¬ 
nosti rješenja stanova i neograničene mogućnosti 
oblikovanja fasada. U ovom slučaju funkcija no- 
sivnih zidova je trostruka — nosivost, omeđivanje 
prostora i zvučna izolacija. 

Zbog načina izvedbe stubište je rješeno mon¬ 
tažno. Podest u visini sprata se betonira zajedno 
s betoniranjem stropa, a polupodest je montažna 
armirano-betonska ploča položena na čelične L 
profile usidrene u stubišnom zidu. Stubišni kraci 
su armirano-betonske montažne nazubljene ploče 
širine 60 cm, debljine 12 cm, na koje se polažu 
armirane teraco ploče deb. 5 cm i širine 120 cm. 

Svi pregradni i vanjski zidovi su nenosivi. 

Mogućnost rješenja fasade je mnogostruka. 
Predloženo rješenje sastoji se od punog zida i sto¬ 
larskih elemenata. Puno ziđe su siporeks ploče vi¬ 
sine sprata i debljine 20 cm. Također je moguće, 
ako se nađe ekonomski i kvalitetno bolje rješenje, 
te siporeks ploče zamijeniti kojim drugim montaž¬ 
nim elementima. Stolarski elementi su predviđeni 
u obliku prozora, čija visina je jednaka visini spra¬ 
ta i u obliku prozora s punim parapetom koji čini 
s prozorom jedan montažni elemenat. Prozori visi¬ 
ne sprata ugrađuju se zajedno sa zaštitnom ogra¬ 
dom. 

Pregradno ziđe su siporeks ploče visine sprata, 
debljine 7,5 cm. Kod tih ploča također postoji mo¬ 


gućnost zamjene s montažnim pločama iz drugih 
materijala. 

Sva stolarija ugrađuje se suhom montažom, 
definitivno oličena i ustakljena. Stolarija se na 
gradilište doprema zaštićena transportnom amba¬ 
lažom i ambalažom za ugrađivanje. Vrata su visine 
sprata. Iznad vratnog krila su predviđena nadsvje- 
tla. Fasadni stolarski elementi koji sadrže i parapet 
imadu parapet tako riješen da je nepropustljiv za 
vlagu i da pruža zadovoljavajuću termoizolaciju. 
Okapnice su aluminijski profili. 

Betonski zidovi i stropovi betonirani su veliko- 
formatnim oplatama, ne žbukaju se. Unutar građe¬ 
vine se samo bojadišu vapnenim bojama a na vanj¬ 
skoj strani (na lođama) ostaju neobrađeni. Zidovi 
od siporeksa će se u građevini »prešpahtlati« i bo¬ 
ja disati vapnenim bojama, a na fasadi će se izvesti 
plastična žbuka. 

Poduzeće za sada nije prešlo na oblaganje zido¬ 
va tapetama zbog visoke cijene tapeta. 

Kupaonice i kuhinje su obložene keramičkim 
pločicama, koje za sada još uvijek nisu našle kva¬ 
litetnu i jeftiniju zamjenu. 

Instalacije 

Pri projektiranju instalacija vodilo se računa 
da svi elementi budu tipizirani. Za ugradbu insta¬ 
lacija u projektima su predviđeni otvori ili utori 
u zidovima i stropovima. Također je provedena 
temeljita analiza broja mokrih čvorova po stanu. 
Izrađeno je više tipova idejnih rješenja s različitim 
brojem sanitarnih čvorova. Znatan uticaj na re¬ 
zultat od jednoga čvora imalo je funkcionalno rje- 






Br. 12 god. XIX — 1967 


Balagović: Projektiranje 


449 




SI. 3: Presjek kroz montažni parapet i stropnu 
konstrukciju 


šenje stana. Svi stanovi imadu jednako rješen sa¬ 
nitarni čvor. Vertikalni vodovi prolaze kroz pro¬ 
stor iza WC-a, formiran u obliku »šahta«. Šaht je 
zatvoren na jednoj strani (u WC-u) salonit pločama 
koje se mogu u slučaju popravka demontirati. 

Broj kablova 'jake i slabe struje se svakim da¬ 
nom sve više povećava, a debljine zidova su se 
smanjile, tako da je za vertikalne vodove predvi¬ 
đen posebni prostor na stubištu. U tom prostoru 
trebale bi se nalaziti i razvodne table s brojilima, 
ali još nije postignut sporazum s »Elektrom«. 
Električne instalacije izvode se od PVOkablova 
koji se u stanovima polažu u utore ostavljene u 
betonskim zidovima, odnotsno utore izvedene u zi¬ 
dovima od siporeksa. 

Za odvod smeća predviđena je salonitna cijev 
s otvorima za ubacivanje u svakom katu. Cijev je 
smještena u stubišnom prostoru. 

Umjetna ventilacija prostorija je riješena s do¬ 
vodom zraka u prostoriju i odvodom zraka iz pro¬ 


storije. Zrak se dovodi kanalima ispod stropa razi- 
zemlja, te odvodi vertikalno kanalima u pojedine 
prostorije. Iz prostorija zrak se odvodi vertikalnim 
kanalima do krova gdje postoji jedan horizontalni 
sabirni kanal s električnim ventilatorom. 

Toplinska izolacija 

Svi vanjski zidovi su od materijala čiji koefici¬ 
jent prolaza topline ne prelazi 1,34 kcal/nrh 0 . Izo¬ 
lacija zabatnih zidova predviđena je oblogom sipo- 
reks ploča deb. 12,5 cm, visine kata, koja se ugra¬ 
đuje istovremeno s betoniranjem. Ploče se polažu 
na vanjskoj strani zida, tako da se izbjegnu toplin¬ 
ski mostovi u visini stropne konstrukcije. Toplin¬ 
ski mostovi na zidovima i stropovima između sta¬ 
nova i lođa rješeni su prekidom konstrukcije i os- 
stavljanjem zatvorenog zračnog prostora širine 
4 cm. Poprečni zidovi i stropna ploča završavaju 
na fasadi oblogom od siporeks izolacionih ploča 
koje se ugrađuju za vrijeme betoniranja zidova i 
stropova. Dilataciona reška rješena je s dva sloja 
aluminijskog lima, te slojem mineralne vune (min. 
4 cm) između njih. 

Zvučna izolacija 

Zvučna izolacija pojedinih stanova međusobno 
rješena je djelomično masivnim zidovima i stro¬ 
povima, a djelomično konstrukcijom podova. Izo¬ 
lacija od prostorne buke postignuta je težinom 
betonskih zidova koji dijele stanove međusobno, 
od 375 kg/m 2 , i težinom armirano-betonskih strop- 
nih ploča, od 350 kg/m 2 . Rješenje problema buke 
uslijed udara postiglo se plivajućim podom. Rje¬ 
šenja s pjeskom i mekim lesonitom, koja su u nas 
mnogo upotrebljavana, pokazala su se nekvalitet¬ 
na te se odlučilo za primjenu »Florbit-termaksa«. 
To je estrih čija zvučna izolacija iznosi 29 dB. U 
našem projektu smo zbog sniženja troškova prim- 
jenili plivajući estrih koji se sastoji od sloja pluto- 
-granulata deb. 1 om prikrivenog bitumeniziranim 
natronpapirom i estriha u debljini min. 2 cm. 

Također je u tlocrtnom rješenju vođeno raču¬ 
na da uz stubišne prostore dođu bučne prostorije 
stana, a spavaonice na suprotnom dijelu stana. 

Funkcionalno rješenje stana 

U stanu je predviđena po jedna veća soba za 
dnevni boravak, spavaonica (jedna ili dvije), kabi¬ 
net te pomoćne prostorije stana. Smještajem insta- 
lacionog čvora u sredini stana, osim ekonomično¬ 
sti postignuta je i odvojenost spavaonica od bučnih 
prostorija stana. Time je također postignuta do¬ 
bra povezanost dnevnog boravka s kuhinjom i spa¬ 
vaonica s kupaonicom, preko garđerobnog prostora. 

Kuhinje su suvremeno rješene sa svim elemen¬ 
tima koji omogućavaju normalan rad domaćice. 

Kupaonice su predviđene s ugrađenim kadama 
normalne duljine i umivaonikom. U kupaonicama 

postoji mogućnost smještaja stroja za pranje 
rublja. 

WC-i su odvojeni od kupaonica. U garderobnim 
prostorima smješteni su ormari; po njihovoj čita¬ 
voj širini moguće je vješanje odjevnih predmeta. 

Ekonomičnost objekta 

Tehnički odjel poduzeća izradio je na bazi istih 
jediničnih cijena, kalkulacije za dva tipa objekta. 
Tip »A« je opisana četverokatnica, studirana u 
projektnom birou poduzeća. Tip »B« je četvero- 
katnica kakvu je poduzeće izvelo na Kunišćaku u 
Zagrebu, također sa stanovima za tržište. Kod jed¬ 
nog i drugog tipa način izgradnje je isti (lijevani 
betonski zidovi i stropovi). 

Kalk u lira ni objekti su sadržali: 

Tip »A« 44,5°/o 3V2 sobnih stanova (71,78 m 2 ) 
33,3% 2 V 2 sobnih stanova (58,80 m 2 ) 
22,2% jednosobnih stanova (29,09 m 2 ). 
Napomena: Kod kalkulacije je uzeta u 
obzir mogućnost izgradnje jednosobnih 
stanova na račun 2 V 2 sobnih stanova. 

Tip »B« 66% dvosobnih stanova (62,48 m 2 ) 

33% dvosobnih stanova (63,59 m 2 ). 

Kvalitet stana 
Tip »A« 

Instalacije: topla i hladna voda, kanalizacija, 
centralno grijanje, elektrika, plin, gradski telefon, 
kućni telefon, zajednička RTV antena, gromobran 
i umjetna ventilacija. 

Oprema: Kuhinja: kombinirani štednjak na plin 
i elektriku, napa iznad štednjaka, stojeći ormar sa 
dvodjelnim sudoperom, 2 stojeća ormara, viseći or¬ 
mari u dužini 2,40 m. Kupaonica: ugrađena ikada 
normalne duljine, umivaonik, WC: zahodska školj¬ 
ka. Garderoba: ugrađeni ormari. 

Kvalitet stana 
Tip »B« 

Instalacije: topla i hladna voda, kanalizacija, 
centralno grijanje, elektrika, zajednička RTV an¬ 
tena i gromobran. 

Oprema: Kuhinja: đvođjelni sudoper. Kupao¬ 
nica: ugrađena kada 66,6% normalne duljine, 
33,3% kratka kada, umivaonik. WC: školjka 33,3% 
u kupaonici, 66,6% stanova ima odvojen WC. 

Odnosi cijena koštanja stanova su 
ovi: 

a) Po m 2 neto površine stana: tip »A« jeftiniji 
je od tipa »B« za 11%. 

b) U ukupnoj cijeni koštanja stanova 2V2-sobni 
stan 65,28 m 2 tipa »A« jeftiniji je od dvo¬ 
sobnog stana tipa »B« 63,59 m 2 za 6,3%. 
3‘/2-sobni stan površine 78,26 m 2 tipa »A« je 
svega 11% skuplji od dvosobnog stana tipa 
»B« 63,59 m 2 . 

c) U tipu »A« odnos građevinskih prema za¬ 
vršnim radovima je 44°/o : 56%. U tipu »B« 
odnos građevinskih prema završnim rado¬ 
vima je 57% : 43%. 

Iz ovog odnosa je vidljivo da se tip »A« više 
približio evropskom načinu građenja, gdje prevla¬ 
davaju završni radovi, od tipa »B«. Završni radovi 
su danas pretežno industrijski proizvedeni elemen¬ 
ti koji se na gradnji samo ugrađuju. 

O projektiranju 

Suvremeno projektiranje je studiozan rad, a 
ne rutinski kao kod tradicionalnog načina gra¬ 
đenja, gdje su svi elementi i detalji bili vrlo dobro 
poznati. Za suvremeno projektiranje stambenih 
zgrada, bez obzira gdje se radi takav projekat, da 
li u projektnoj organizaciji u sastavu građevnog 
poduzeća ili u samostalnoj projektnoj organizaciji, 
projektant -— pojedinac ili grupa mora osim zna¬ 
nja iz projektiranja imati i znanja ili iskustva iz 
tehnologije građenja, i uvijek imati na umu gra¬ 
dilište. Bez suradnje arhitekta, konstruktora, ope¬ 
rativa, kalkulanta, projektanta instalacija i svih 
onih koji utiču na izvedbi objekta, nema suvre¬ 
menih rješenja projektnih zadataka. 


Projektni biroi u sastavu građevnih poduzeća 
lakše će ovu suradnju ostvariti svakodnevnim kon¬ 
taktom sa operativom negoli samostalne projektne 
organizacije povremenim sastancima s pojedinim 
kooperantima. Tim više što samostalne projektne 
organizacije rijetko kad znaju tko će biti izvođač 
projektiranog objekta i s kakvom opremom i kad¬ 
rovima raspolaže. Događa se da treba gotov pro¬ 
jekt prilagoditi izvedbi. U tom slučaju je za svaki 
pokušaj racionalizacije obično prekasno. Cijene, 
mehanizacija, kadrovi, instalacije treba da su pro¬ 
jektantu poznati već prije pristupanja projekti¬ 
ranju. 

Redoslijed projektiranja kod racionalnog siste¬ 
ma građenja se također razlikuje od projektiranja 
za tradicionalni način građenja. Kod racionalnog 
građenja se u projektiranju polazi od rješavanja 
detalja pojedinih elemenata do sastavljanja ele¬ 
menata u cjelinu, koja čini građevinu. Ovakav na¬ 
čin rada s ranije spomenutim analizama je i do¬ 
veo do rezultata da su objekti tipa »A« i kvalitet¬ 
niji i jeftiniji od objekata tipa »B«. Očekuje se da 
će i izvedba objekata pokazati opravdanost izabra¬ 
nog sistema građenja, materijala i tehnologije, u 
pogledu kvalitete, brzine građenja i cijene ko¬ 
štanja. 


IZVEDBA MONTAŽNOG KROVIŠTA NA GRADNJI VINARIJE 
»VINOPRODUKTA« U ZAGREBU 

Inz. arh. Hrvoje Davidovski, GP »Tehnika« — Zagreb 


Gradnja vinarije »Vinoprodukta« započela je u 
prosincu 1966. godine; dosad su uglavnom završeni 
građevinski radovi I i II etape, a u toku su pri¬ 
preme za početak radova na trećoj etapi. Glavni 
projektant je arh. Stanko Fabris, projektant teh¬ 
nološkog dijela ing. Vanja Žanko, a statičari su 
ing. Juraj Molčanov i ing. Ivan Cvetko; radove 
izvodi građevno poduzeće »Tehnika« iz Zagreba. 

Građevina je smještena sjeverno od puta Za¬ 
greb—Beograd, paralelno s tramvajskom prugom, 
između Tvornice ulja i »Prvomajske«. Glavna po¬ 
gonska zgrada je četverokut vel. 147,30/130,50 m; 
u središtu četverokuta predviđa se izgradnja 12 
cisterni za vino promjera 10 metara, a visine pre¬ 
ko 20 m. Ostatak čine proizvodne hale i skladišta 
u 2 etaže, te prostori za kamionski i željeznički 
promet između hala. 

Konstrukcija u halama je armirano-betonski 
skelet. Stupovi 50/50 cm, na osovinskoj udaljenosti 
od 8,60 m, povezani su u oba smjera gredama pre¬ 
sjeka 50/70 cm; stropna konstrukcija je križno- 
-armirana puna ploča debljine 23 cm, odnosno 
krovna ploča debljine 18 cm. Sav beton ostaje vid¬ 
ljiv, bez žbukanja. 

Vanjski zidovi zgrade izvedeni su od fugirane 
obične opeke, a postavljeni koso prema osi objek¬ 
ta; na taj način ostaju uski vertiklani prorezi za 


osvjetljenje, okrenuti prema sjeveru radi sprije- 
čavanja direktnog upada sunčanih zraka. 

Nad prostorom za željeznički i kamionski pro¬ 
met projektant je predvidio osvjetljenje pomoću 
krovnih nadsvjetla u formi piramida; ostakljene 
plohe oblika trokuta također gledaju na sjever. 
Svijetli raspon krovišta je 17,20 m. Konstrukcija 
se sastoji od armirano-betonskih poprečnih okvir¬ 
nih greda presjeka 50 120 cm na međusobnom raz¬ 
maku od 8,60 m, i uzdužnih greda 50/60 cm koje 
dijele krov na kvadratična polja veličine 8,10/8,10 
m; četiri podvlake u svakom polju, postavljene pod 
kutem od 45° prema glavnim gredama, sačinjavaju 
okvir na kojem stoje četverostrane piramide sa 
stranicama raznih nagiba (ustakljena ploha je ver¬ 
tikalna, dvije bočne stranice nagnute pod kutem 
od 45° prema vertikali, a ploha nasuprot prozoru 
u nagibu 1 : 2). Stranice piramide su armirano-be- 
tonske pune ploče debljine 12 cm. Projektom se 
predviđala monolitna izvedba betonom marke 300 
u glatkoj oplati. 

To arhitektonski vrlo atraktivno krovište pred¬ 
stavljalo je donekle problem u pogledu izvođenja, 
ne toliko tehničke koliko ekonomske prirode; visi¬ 
na podupiranja iznosila bi 10,50 do 14,00 m, a tro- 
kutne plohe zahtijevaju rezanje standardnih ele- 

menata oplate tako da se ne bi mogle ponovno 
upotrijebiti. Kod skupe furnirane oplate, koja se 
može koristiti i nekoliko desetaka puta, rezanje bi 
značilo nedopustivo rasipanje. Osim toga, ploče 
u nagibu zahtijevaju obostranu oplatu (u protiv¬ 
nom se beton ne može vibrirati što kod marke 300 
i vidljive površine betona ne dolazi u obzir). Samo 
u prvoj etapi trebalo je na taj način presvoditi 
prostor dužine 147,30 m, a širine 17,20 m; uz pro¬ 
sječnu visinu podupiranja od 11 metara dobiva se 
zračni prostor od skoro 28.000 m 3 . Lako je izraču¬ 
nati koliko bi cijevne skele trebalo za podupiranje 
na tako velikom prostoru. 

Zbog svega navedenog poduzeće se odlučilo za 
montažnu izvedbu. Samo po sebi montažno krovi¬ 
šte takvog raspona ne predstavlja izuzetni tehnički 
problem; međutim, u konkretnom slučaju se ra¬ 
dilo o konstrukciji koja svojim oblikom odudara 
od uobičajenih rješenja. Drugim riječima, trebalo 
je pronaći najrentabilniji način izvođenja, ne mi¬ 
jenjajući arhitektonske karakteristike građevine. 

Nakon dogovora s projektantom i statičarom, 
u birou poduzeća napravljen je novi, donekle izmi¬ 
jenjen statički račun krovišta, te nacrti oplate i 

TLOCRT KROVIŠTA (POGLED ODOZDO) 



PRESJEK A-A 



SI. 1 


armature. Debljina ploče, a time i težina konstruk¬ 
cije, smanjena je od 12 na 8 cm. Na taj način je 
utrošak željeza ostao približno jednak kao kod 
monolitne izvedbe (povećana armatura uzdužnih 
greda, zatim montažna armatura, kuke za dizanje 
i slično kompenzirala se uštedom na armaturi 
ploča). 

Zgrada I etape široka je 52,10 m, a dugačka 
147,30 m; sredinu sačinjava spomenuti prostor za 
željeznički i kamionski promet. Pruga za toranj- 
sku dizalicu (G 45 HV JU, proizvod »Metalne« iz 
Maribora — licenca krana Jules Weitz, s dohvatom 
ruke 30 m) postavljena je sredinom objekta. Na 
taj način se čitava zgrada našla unutar radijusa 
dizalice. Najprije su izvođene bočne »lađe« objekta; 
montaža krovišta nad centralnim dijelom počela 
je nakon završetka betoniranja na ostalom dijelu 
zgrade. Radi težine elemenata montirane su dvije 
mačke na dizalicu, tako da je nosivost povećana 
na 6 tona. 

Kod velikih poprečnih greda montaža nije do¬ 
lazila u obzir, dijelom zbog velike težine a dijelom 
zbog statičke koncepcije objekta. Za te grede se 
izvodila klasična oplata, i nakon polaganja arma¬ 
ture montirala bi se uzdužna greda težine nešto 
preko 6 tona (elemenat br. 1 — u drugoj etapi teži¬ 
na je smanjena na 5,35 t) jednostavnim polaganjem 
u otvore u oplati; povezivanje je postignuto pre- 
hvaćanjem armature. Okviri, tj. nosači piramida 
(elemenat br. 2 — 3,72 t), također bi se polagali 
na oplatu monolitnih greda, odnosno na konzole 
montažnih greda; na tako nastali kostur podigle 
bi se ravne ploče (elemenat br. 3 — 1,68 t) čime je 
dobivena platforma za nesmetano montiranje pira¬ 
mida. 

Vertikalni okvir br. 4 (težina 1,35 t) postavljao 
se tako, da trnovi, koji vire iz okvira br. 2, uđu 
u rupe u zatezi okvira. Na taj način elemenat je 
stajao uspravno, ali ga se, zbog opasnosti od even¬ 
tualnog prevrtanja, podupiralo jednom cijevi i ve¬ 
zalo užetom za armaturu grede. To je jedini eleme¬ 
nat koji je trebalo posebno učvršćivati za vrijeme 
montaže. Čitav posao, zajedno s navođenjem na 
trnove, trajao je oko pola sata. Za montažu ostalih 
elemenata trebalo je znatno manje vremena — 
montaža se sastojala od zakačivanja užadi, dizanja, 
spuštanja na određeno mjesto i eventualnog kori¬ 
giranja položaja. Ostali pomoćni radovi: nanošenje 
cementnog morta na ležaj elementa, i po potrebi 
razmicanja armature (kod greda i okvira, gdje se 
armatura preklapa, pa se poneka šipka mora po¬ 
maknuti, da bi se omogućilo postavljanje elementa 
u određeni položaj). 

Nakon okvira br. 4 montirala se ploča br. 5 
(težine 2,87 t); ojačani dio ploče djeluje kao greda, 
naslonjena na vrh okvira br. 4 s jedne^ strane, a na 
okvir br. 2 s druge. Na taj način i ploča br. 5 stoji 
stabilno bez ikakvog fiksiranja ili podupiranja. 
Dvije takve ploče (elementi 5a i 5b su međusobne 
zrcalne slike) čine ležaj za ploču br. 6 (o,25t); ona 
kao poklopac zatvara piramidu. 

Tako postavljeni elementi stoje, ali su među¬ 
sobno nepovezani i neosigurani na horizontalne 
udare; povezivanje dvaju elemenata izvođeno je u 
načelu tako, da se kroz kuke, koje vire iz oba ele¬ 
menta, provuče ravna šipka, a cio spoj se naknad¬ 
no zalije betonom. Izuzetak čine spojevi gdje gornji 
elemenat leži na donjem: tu se pomicanje sprje¬ 
čavalo trnovima (gornji elemenat ima rupu skroz, 
da bi se prostor oko trna mogao zaliti cementnim 
mortom). 

Povezivanje montažnih dijelova s monolitnim 
obavljalo se tako, da je montažni elemenat postav¬ 
ljen na oplatu, prije betoniranja poprečnih greda; 
armatura koja viri iz montažnog elementa dolazi 
u oplatu i prehvaća se s armaturom monolitne 
konstrukcije, jednako kao kod izvedbe na licu 
mjesta. Nakon toga se izbetonira monolitni dio i 
veza je postignuta. 

Za montažu dva polja (ukupno 1 greda, 2 okvi¬ 
ra, 8 ravnih ploča, 2 vertikalna okvira, 4 kose plo¬ 
če i 2 »poklopca« •— sve zajedno 46,91 t) prosječno 
je trebalo 5—6 tesara kroz 8 sati; s vremenom se 


brigada toliko uvježbala, da su zadnja dva polja 
na II etapi montirala 4 čovjeka za svega 4 sata. 

Kod ovog načina rada može se napredovati sa¬ 
mo polje po polje (jer bi slijedeće polje bilo izvan 
dohvata ruke krana). U I etapi radilo se u smje¬ 
nama neprekidno kroz 24 sata po ovom rasporedu: 
od 6 h—14 h montaža zatim podizanje oplate po¬ 
prečne grede idućeg polja do narednog dana po¬ 
podne; nakon toga se postavlja armatura mono¬ 
litne grede. Na taj način jedan radni ciklus od dva 
polja traje dva dana, i to se može smatrati kraj¬ 
njom granicom. Bez noćnog rada potrebna su naj¬ 
manje tri dana. 

Manji dio objekta izveden je tako da su najprije 
betonirane poprečne grede (s time da se ostave 
otvori za uzdužne grede i okvire) a montaža se 
naknadno obavljala autokranom. Na taj način bi¬ 
še rad mogao brže odvijati, ali je konstrukcija ne¬ 
podesna za autokran (FIORENTINI) zbog velike 
visine i širine polja. Trebalo je raditi rukom dužine 
21 m, koja je još uvijek bila nešto prekratka, pa 

DETALJI SPOJEVA MONTAŽNIH ELEMENATA 


SHEMA SASTAVLJANJA PIRAMIDA 



SI. 6: Dizanje ploča autokranom 


SPOJ MONTAŽNIH GREDA S 
MONOLITNOM GREDOM 




SI. 4 


SI. 7: Pogled na gotovo krovište — odozgo 

je montiranie teklo sporo i teško. Zbog toga, a i 
zbog visoke cijene rada autokrana po satu, poste¬ 
peno montiranje pomoću toranjske dizalice poka¬ 
zalo se kao daleko rentabilnije i jednostavnije. 

Svi montažni elementi betonirani su na samom 
gradilištu, na dohvat krana, na ravnom podu od 
»Blažuj« odnosno »Bosanka« ploča; izuzetak čini 
relativno komplicirana ploča br. 5 za koju je izra¬ 
đen poseban skošeni pod. 



SI. 8: Pogled na gotovo krovište — odozdo 


Kako se radilo u ljetnom periodu, nisu primje¬ 
njivane nikakve mjere za brže otvrdnjavanje beto¬ 
na; nakon 3—4 dana elementi su se mogli dizati 
iz kalupa i montirati. Upotrebljavan je cement 
PC-350 (Podsused) i prirodna granulaciia šljunka 
(Vel. Gorica). 

Ako se zbroje sve prednosti montažne izvedbe 
u ovom slučaju, može se zaključiti ovo: 

— količina cijevne skele za podupiranje smanjena 
je na manje od 25% količine potrebne za mo¬ 
nolitnu izvedbu 

— u potpunosti se izbjeglo rezanje elemenata 
oplate 

— izbjegnuta je obostrana oplata kosih ploča 

— djelomično je olakšano betoniranje: umjesto 
betoniranja kosih ploča na krovu, betonirane 
su na zemlji u horizontalnom položaju 

— ubrzan je proces građenja 

— troškovi izvedbe manji su za cca 20%. 

Za ovako povoljnu bilancu primjene montaže 
mogu se, prema mišljenju izvođača, navesti dva 
osnovna razloga: velika visina podupiranja i usli¬ 
jed toga značajna ušteda cijevne skele, te razmjer¬ 
no veliki elementi (maksimalne težine u odnosu na 
raspoloživu mehanizaciju) koji omogućuju brzu i 
jednostavnu montažu jednog relativno složenog 
krovišta. 


Napomena: 

Sadržaj ovog broja časopisa napisali su stručnjaci iz građevnog poduzeća »Tehnika« — Zagreb u po¬ 
vodu 20-godišnjice osnutka poduzeća. Redakcija će u ovakvim prilikama izlaziti u susret građevnim 
poduzećima, imajući u vidu da na taj način evidentira i spašava od zaborava mnoga dostignuća i pro¬ 
bleme našeg građevinarstva, jer je skoro običaj da se iz operative i prakse veoma malo piše. 

Redakcija 




U DRUŠTVU GRAĐEVNIH INŽENJERA I TEHNIČARA ZAGREB, 

Berislavićeva 6 


mogu se nabaviti ova skripta: 


ZAVRŠNI GRAĐEVNI RADOVI« 

Ing. arh. Vjekoslav Faltus: »Ravni 

krovovi« N. Din 15 

Ing. arh. Vjekoslav Faltus: »Limarije« N. Din 9 

Ing. Vladimir Šilhard: »Izolacije u gra¬ 
đevinarstvu« (novi materijali) N. Din 20 

Ing. Vladimir Silhard: »Tehnologija pro¬ 
duktivnijeg industrijaliziranog građenja« N. Din 30 

CEMENT I BETON« (novoizašlo) 

Dr ing. Josip Dreksler: »O cementu« N. Din 3 
Prof. dr ing. Vladimir Juranović: 

»Vibracija betona« N. Din 3,50 

Ing. Zvonimir Kovač: »Uvod u kemiju« N. Din 2,50 

Ing. Dragutin Kovačem »Granulome- 

trijski sastav ispune betona« N. Din 4 

Ing. Ljubo Šarić: »Proračun i kontrola 
betonske mješavine« N. Din 2 

Ing. Zvonko Špringer: »Ispuna betona« N. Din 4,50 

GRAĐEVNA MEHANIZACIJA« 

(Izd. 1960) 

Ing. Dragutin Krpan: »Materijali i teh¬ 
nološki procesi« N. Din 5,50 

Ing. Zdenko Kirhmajer: »Motori s unu¬ 
tarnjim izgaranjem« N. Din 6,50 

Ing. Branko Felbinger: »Motorna 

vozila« N. Din 4,50 

— »Zaštita strojeva i motornih vozila 

od korozije« N. Din 2,50 

Julije Marn: »Osnovi elektrotehnike i 
električnih instalacija« N. Din 3,50 

Ing. Josip Klepac: »Profilaksa u gra¬ 
đevnoj mehanizaciji« N. Din 3 


— »Organizacija službe mehanizacije« N. Din 3,50 

Ing. Drago Taboršak: »Studij rada u 
građevinarstvu« N. Din 2,50 

Mihovil Ferenšćak: »Strojevi u nisko¬ 
gradnji« N. Din 10 

— »Strojevi u visokogradnji — stro¬ 
jevi u cestogradnji« N. Din 10 

Ing. Ivan Vavra: »Postrojenje i pribor 
za bušače injekcione i torkretne radove« N. Din 5 

Milan Jančiković: »Građevna mehaniza¬ 
cija I, Visokogradnja (novoizašlo) N. Din 25 


»PRIMJENJENA GEOMEHANIKA« 

Prof. dr ing. Ervin Nonveiller: »Geo- 
mehanika« I dio N. Din 6 

II dio „ 6 

Ing. Nikola Horvat: »Ispitivanje zbije- 
nosti zemljanih materijala prema me¬ 
todi »Proctora« N. Din 2,50 


»CESTOGRADNJA« 

Dipl. Ing. kemije Marijan Gabrić: »Is¬ 
pitivanje organskih cestograđevnih ve¬ 
ziva i njihova mješavina s kamenim 
agregatom« N. Din 5 

Ing. Vilko Heruc: »Izvođenje asfaltnih 
i katranskih radova« N. Din 13 

Ing. Vladimir Bedeković: »Asfalt, svoj¬ 
stva, sastav i njegova primjena u ce¬ 
stogradnji« N. Din 16 

»PRIVREMENI TEHNIČKI PROPISI ZA 
GRAĐENJE U SEIZMIČKIM POD¬ 
RUČJIMA« N. Din 3 

»ARMIRANE ZIDANE KONSTRUK¬ 
CIJE« — Ing. Sergije Kolobov N. Din 30 



GRAĐEVNI MATERIJALI 


Doljak Marijan, Ing.: Proizvodi od ekspan¬ 
diranog poliestera i poiietilena u gra¬ 
đevinarstvu . 

6 

207 

Miličić Jakša, Ing.: Gipskartonske ploče 
»Kningips« — proizvodnja i primjena 

11 

396 

Poparić Ivo: »Porofen« — fenolna pjena 

10 

351 

GRAĐEVNA MEHANIZACIJA 

—: Konstruktivne karakteristike poljskih 
bagera . 

9 

317 

—: Postrojenje za miješanje asfalta tipa 
»C-25 Pionir« . 

9 

323 

Ferenšćak Mihovil: Novosti u mehanizaciji 
za građevinarstvo. 

11 

402 

— Proizvodnja građevinske mehaniza¬ 
cije u Japanu . 

11 

403 

Jančiković Milan: Pravci razvoja građevne 
mehanizacije. 

5 

157 

Kovačec Dragutin, Ing.: O pripremi i obradi 
betona . 

5 

164 

KONGRESI I SASTANCI 

—: II jugoslovenski simpozijum o mehanici 
stena i podzemnim radovima 

1 

27 


4 

138 

—: Prvi kongres Međunarodnog društva za 
mehaniku tla . 

4 

137 

Jančiković Milan: Simpozij i kongres jugo¬ 
slavenskih laboratorija za ispitivanje 
materijala i konstrukcija .... 

1 

25 

— Jugoslavensko savjetovanje o zaštiti 
na radu u građevinarstvu 

11 

405 

— Konferencija za stručnu štampu gra¬ 
đevinarstva povodom BAU-68 u 
Munchenu . 

11 

407 

Klemenčić Boris, Ing.: Stručni sastanak o 
problematici klizišta pri projektiranju 
i građenju saobraćajnica .... 

8 

281 

Kružić Smiljan, Ing.: Simpozij o općoj 
vodnoj ekonomiji na kršu .... 

1 

23 

Steinman Viktor, Ing.: XI plenarno zasje¬ 
danje Evropskog komiteta za beton 

4 

137 

IZ INOZEMNIH ČASOPISA 

Greiner Gustav, Ing.: Obnavljanje avionske 
staze na aerodromu »Orly« .... 

4 

135 

Janaček Valter, Ing.: Kontrolirano mini¬ 
ranje . 

6 

210 

— Mjerenje sabijanja vibracionim valj¬ 
kom pomoću radioaktivnih izotopa 
pri gradnji hidroelektrane SD1 

6 

212 

— Klorkalcij kao balast pneumatika 
strojeva za zemljane radove 

6 

214 

-— Suvremeni građevinski strojevi pri 
gradnji brane San Luis .... 

6 

217 

Nežić H., Ing.: Ventilacija cestovnih tunela 

3 

105 

Petrović Branko, Ing.: Teška skela i oplata 
premješteni kao cjelina. 

5 

172 


— Zemljotresi treba automatski da is¬ 
ključe plin i struju.5 173 

— Pioniri u odsoljavanju . . . . 5 173 

— Kabelskim kranom smanjeni troškovi 

gradnje mosta .5 174 

— Počela gradnja mosta epohalnog zna¬ 
čenja .5 175 

— Elektrolitsko prečišćavanje otpadnih 

voda .5 176 

— Zbog sigurnosti saobraćaja ceste 

tutnje.5 177 

■— Zemljotres je prouzrokovao malene 

štete na branama .5 177 

— Francuska gradi regulator za Senu . 5 178 

— Neprilike s temeljima u Chicagu . 5 178 

— Poslije saniranja temelja rad na či- 

kaškom neboderu se nastavlja . . 7 248 

— Betonske ploče smanjuju gubitak vo¬ 
de u otvorenim rezervoarima . . 7 249 

■— Polaganjem cijevi u more smanjena 

dužina vodovoda za 92 km ... 7 250 

— Spiralne peraje smiruju treperenje 

čeličnih dimnjaka . 7 250 

— Festival održan u zračnom balonu . 7 251 

— Uređaj za gašenje požara pretvara 

1 1 vode u 1000 1 pjene .... 7 252 

— SAD daje tempo porastu nuklearne 

energije u svijetu. 7 252 

— Bratsk raste i dalje. 8 282 

■— Turboagregati stižu u Asuan . . 8 283 

— Lejzer zrake određuju položaj plovnih 

bagera . 8 284 

— Mjehurići zraka omogućuju prevoz 

skelom na minus 40°C .... 8 284 

•— Lejzer će možda probijati tunele kroz 

tvrdu stijenu. 8 286 

— Sovjetski TV toranj dosegao visinu 

385 m. 8 287 

-— Parnica oko srušenog rezervoara . 8 287 

— Asfaltiranje na hektare .... 8 288 

— Pješak ponovno otkriven ... 8 288 

— Gdje graditi željeznice s jednom ši¬ 
nom . 10 356 

— Igračka kao građevinski stroj . . 10 356 

— Eksplozije od benzina u uličnoj kana¬ 
lizaciji . 10 356 

— Da li bi SAD kupile sovjetske tur¬ 
bine . 10 357 

— Voda sabija tlo u trasi akvadukta . 10 358 

— Brana Maquinenza ozbiljno procurava 10 360 

— Jugoslavensko građevinarstvo u 

svjetskoj stručnoj štampi ... 10 360 

IZ SAVEZA GIT HRVATSKE 

—: III sjednica IO Saveza GIT Hrvatske . 1 27 

—: I plenum Glavnog odbora SGIT 

Hrvatske .5 179 

—: IV sjednica IO Saveza GIT Hrvatske . 5 182 

—: Iz Društva jugoslavenskih građevinskih 

konstruktera . 9 324 






















—: V sjednica IO Saveza GIT Hrvatske 

11 

408 

Čolić B.: Završen je seminar »Mehanika 



—: VI skupština Saveza inženjera i tehni- 



stena« . 


4 

140 

cara Hrvatske. 

11 

409 







MIŠLJENJA I PRIJEDLOZI 




—: Kongres konstruktera 1968 .... 

11 

410 

Kic Tomislav: Smještaj ulja za 

loženje 

6 

219 

Čanić Ivan, Ing.: Zagrebački željeznički 







čvor u izgradnji. 

7 

254 

NEKROLOZI 




Doljak Marijan, Ing.: Okipor u građevi- 



Prof. Ing. Branko Širola 


3 

108 

narstvu —- predavanje. 

11 

410 

Prof. Ivo Poletti-Kopešić 


11 

411 

Jančiković Milan: O jugoslavenskim stan- 



Ing. Josip Najman ... 


11 

412 

dardima za građevinarstvo .... 

1 

28 

Kleiner Ivo, Ing.: Seminar iz praktične 

—: Laboratorij za kondicioniranje pitkih, 

•VJESNIK«, Zagreb 






GRAĐEVNO 

PODUZEĆE 


BOŠKOVIĆEVA 5 
TEL. 23-161 


izvodi sve vrste građevinskih radova visoko i niskogradnje, 


poduzeće je specijalizirano za izgradnju stanova i proizvodi stanove 
za tržište, 


sve projekte za stanove i stambena naselja izrađujemo u vlastitom 
Projektnom birou, 


normalnu opeku i tankostijene opekarske proizvode proizvodimo 
u vlastitoj Ciglani, 


u vlastitoj betonari i separaciji proizvodimo građevinski materijal, 
betonske i opekarske prefabrikate, a gotov beton dovozimo vlastitim 
vozilima na gradnje i po narudžbi ugrađujemo, 


namo zidarske, tesarske, fasaderske, armiračke, skelarske 
ane radove koje obavljamo specijaliziranim pogonima 


pf 

JU60M0NT 

Poduzeće za industrijsko 
građenje 

ZAGREB 

Horvaćanska 11, PP 538, 

telefoni: 513-855, 
513-856, 
513-747 

PROJEKTIRANJE - PROIZVODNJA - IZVOĐENJE 

građevno montažnih i građevinskih objekata za individualna i kolektivna stanovanja 
po sistemu »ključ u ruke«. 

U suvremenom stambenom naselju ZAPRUĐE, koje je sa centrom povezano stalnim 
autobusnimi linijama ZET-a, sa već izgrađenom robnom kućom, osmogodišnjom školom 
i garažama JUGOMONT vam nudi na prodaju: 

jednosobne, dvosobne i trosobne moderno opremljene stanove, po veoma povoljnim 
cijenama. / , 

Mogućnost dobivanja kredita od Kreditne banke Zagreb. 

Kupci koji plaćaju u gotovom, dobivaju popust od 2%. 

Za cijene pojedinih stanova, rokove dovršetka, kao i uvjete prodaje tražite prospekte sa 
priloženim cjenicima. 

Za sve informacije obratite se na poduzeće STANOINVEST, Zagreb, Savska c. 1, 
telefon 35-183 ili na poduzeće JUGOMONT, Zagreb, Horvaćanska c. 11, telefon 513-855, 
kućni 149. 


IGH - Institut građevinarstva Hrvatske 

ZAGREB, JANKA RAKUŠE 1 - TEL. 514-600 

PREUZIMA NALOGE I OBAVLJA: 

- naučnoistraživačke i unapređivaćke radove iz svih područja građevinarstva, 

- sva ispitivanja građevinskih materijala i materijala za građevinarstvo, 

- sva ispitivanja građevinskih elemenata i prefabrikata, 

- sve vrste ispitivanja tla za visoko i niskogradnju, uključivši sve vrste sondažnih radova, 

- sva ispitivanja gotovih zgrada (zvučna, toplinska, vodoizolaciona), 

- sva ispitivanja gotovih konstrukcija mostova, hala i si., te njihovih konstruktivnih 
elemenata, 

- na bazi teoretskih i eksperimentalnih studija i ispitivanja, sastavlja recepture za sve 
vrsti betona, žbuka, mortova, izolacionih masa, asfalta za kolovoze, hidrotehničke 
radove i hidroizolacije, 

- obavlja stručne provjere statičkih proračuna za sve vrsti konstrukcija, 

- rješava probleme fundiranja u visoko i niskogradnji, kao i probleme sanacija odrona 
i klizišta tla, 

- rješava probleme sanacija zgrada, mostova i brana, 

- rješava probleme stabilizacije i konsoldacije sviju vrsta tala injekcionim masama, 
odnosno drugim odgovarajućim sistemima. 

SVOJIM NARUDŽBAMA INTERESENTI SE MOGU OBRAĆATI I NA PODRUČNE 
ISPOSTAVE OVOG INSTITUTA, A KOJE SU STRUČNO I INSTRUMENTALNO 
OPREMLJENE DA U ODREĐENIM OKVIRIMA I SAME OBAVLJAJU POJEDINE 
ZADATKE NAVEDENE DJELATNOSTI INSTITUTA. 

NAŠE ISPOSTAVE SU: 

INSTITUT GRAĐEVINARSTVA HRVATSKE, ISPOSTAVA SPLIT, 

ULICA OSLOBOĐENJA 14. TELEFON 25-61 
INSTITUT GRAĐEVINARSTVA HRVATSKE, ISPOSTAVA OSIJEK, 

TRG VLADIMIRA NAZORA 24. TELEFON 43-48 
INSTITUT GRAĐEVINARSTVA HRVATSKE, ISPOSTAVA RIJEKA, 

NARODNOG USTANKA 10a, TELEFON 22-727 
INSTITUT GRAĐEVINARSTVA HRVATSKE, ISPOSTAVA SKOPJE, 

ULICA 254 BR. 8, TELEFON 35-617. 



IV 




građevinsko poduzeće 

industrogradnja 

poijanička bb telefon 564-434 

zagreb 



PROJEKTIRA 

Sve vrste objekata stambenog i javnog značaja, kao i industrijske objekte. 


IZVODI 

Sve vrste građevinskih radova visokogradnje i niskogradnje. Suvremena mehanizacija kojom raspo¬ 
lažemo omogućuje brzo i kvalitetno izvođenje stambenih objekata, škola, bolnica, hotela, tvornica, 
silosa, skladišta, željeznica, vodovoda itd. Izvodimo stanove za tržište solidne kvalitete, bogate opre¬ 
me i uz pristupačne cijene. 


PROIZVODI 

U vlastitoj tvornici betonskih elemenata prednapregnute montažne elemente i betonsku galanteriju. 















VIADVKT 

ĆRAOEVNO PODUZEĆE-ZAGREB 










